هەولێر و بەغدا رێكنەكەوتن - تۆڕی میدیایی خەڵک\nبەپێی زانیارییە رۆژنامەوانییەكان شاندی هەرێم دوای سێ ڕۆژ مانەوەیان لە بەغدا بەبێ ڕێكەوتن ئەمڕۆ دەگەڕێنەوە هەرێم.\nبەپێی زانیارییەكانی (خەڵك) بڕیارە ئەمڕۆ شاندی دانوستانكاری هەرێم بگەڕێنەوە هەرێمی كوردستان دوای ئەوەی لەگەڵ لایەنی شیعەی عێراقی كۆبوونەوە.\nبەپێی زانیارییەكان شاندی هەرێمی كوردستان و بەغدا بە هیچ رێككەوتنێك نەگەیشتوون، چونكە بەغدا داوای كۆی دۆسێی نەوتی كردووە نەك داهاتەكەی یان بەشێكی.\nهاوكات سەرچاوەكان ئاشكرایانكرد بەغدا ئاستی داواكارییەكانی بەجۆرێك بەرامبەر هەرێمی كوردستان بەرز كردووەتەوە لە نەوت و بودجە تێپەڕیوە و ئێستا داوای كەمكردنەوەی ژمارەی هێزەكانی پێشمەرگەش دەكەن.\nبڵێسە جەبار فەرمان ئەندامی پەرلەمانی عێراق بە (خەڵك)ی ڕاگەیاند، “ئاگاداری وردەكارییەكانی شاندی دانوستانكار نیم، بەڵام دەزانم ئەستەمە بگەنە ڕێككەتن”.\nهەر بەپێی زانیارییەكان، ئەگەری زۆرە لە سەرەتای هەفتەی داهاتوودا جارێكی دیكە شاندەكە بگەڕێنەوە بەغدا لە كاتی پەسەندكردنی پرۆژەی بودجەی ئەمساڵ كە بڕیارە لە كۆتایی ئەم هەفتەیە رەوانەی پەرلەمان بكرێت.\nسەرچاوەكان دەڵێن سەركردایەتی سیاسی حزب و لایەنە شیعەكان بە ئەرێنی وەڵامی شاندی كوردییان نەداوەتەوە و نوێنەرەكانیشیان لە لیژنەی دارایی پەرلەمان بە نیازن ئەو مادەی تایبەت بە هەرێمی كوردستان لە بودجە زۆر قورس بكەن.


چۆن بزانین بە دوگیان بوونی ئافرەت؟ چ فەحسێک بکەین؟: ماڵپەڕی وەڵامەکان\nپزیشکىڕێنمایی ئافرەتى دووگیانچۆن بزانین بە دوگیان بوونی ئافرەت؟ چ فەحسێک بکەین؟\nچۆن بزانین بە دوگیان بوونی ئافرەت؟ چ فەحسێک بکەین؟\nداواكارم لە خواى گەورە توانا و یارمەتیم بدات بۆ وەڵامدانەوەى هەموو پرسیارەكانى گۆشەى پزیشكى لە كاتى خۆى دا بە گوێرەى توانا. إنە سمیع مجیب الدعاء.\nبۆ زانینی دووگیان بوونى ئافرەت چەند فەحسێكمان هەیە بۆ ئەم مەبەستە ئەنجام دەدرێت وەكو:\nیەکەم : فەحسی پزیشكى ڕاستەوخۆ وەكو زیاد بوونى قەبارە و لەشى كۆرپەلە و زیاد بوونى قەبارەى منداڵدان و فراوانبوونى.\nئەمەش پزیشكى ئافرەتان دەتوانێت لە ڕێگاى زێ بزانێت یان بە ژماردنى ئاستى منداڵدان لەسەرەوەى ناوچەى سكەوە دەكرێت.\nدووەم : بۆ دڵنیایی زیاتر لە سكپڕى دەتوانین دەنگى لێدانى دڵى كۆرپەلەكە ببیستین یان بە ئامێرى بیستنى پزیشك بە شێوەى ڕاستەوخۆ، یان بە بەكارهێنانى ئامێرێكى ئەلیكترۆنى جۆرى Doppler بۆ بیستنى دەنگى لێدانى دڵى كۆرپەلەكە كە دایكەكەش ئاگاى لە دەنگى دەبێت و ئەمەش لە حەفتەى هەشتەمى لە سكپڕى ئەنجام دەدرێت و دەردەكەوێت.\nسێیەم : شیكردنەوەى میزى ئافرەتى سكپڕ بۆ زانینی ئامادەبوونى هۆرمۆنى سكپڕى كە ناسراوە بە گۆنادۆترۆفین لە میزى ئافرەتى حامیلە دەردەكەوێت یان لە خوێنەكەى كە ڕێژەكەى بەرز دەبێت ئەگەر سكپڕى ڕوودا (ئامادەبوونى ئەم هۆرمۆنە بەردەوامى سكپڕى دەپارێزێت و لە دواى كۆتایی ئیشەكەى لەگەڵ میزە دەردەچێت). ئەم جۆرە شیكردنەوە لە دواى 2 خولەك ئەنجامەكەى دەردەكەوێت.\nچوارەم : زانینی سكپڕى بە بەكارهێنانى ئامێرى وێنەى دەنگى Ultrasound یان پێی دەووترێت سۆنۆغراف.\nدکتۆرى تایبەتى ماڵپەڕى وەڵامەکان\nجووتبوون لە كاتى سكپڕى دا لەڕووى پزیشکیەوە زیانى هەیە؟ چ ئامۆژگاریەکتان هەیە بۆ ئافرەتى دووگیان ؟\nسەردان: ١,٩٤٥ بەش: ڕێنمایی ئافرەتى دووگیان\nپرسیاری دواترحوکمی فیلر و بۆتۆکس کردن بۆ ڕوومەت و لێوپرسیاری پێشترحوکمی گریان لە ناو نوێژدا


📊 50٪ی کاڵای نانەوتیی ئێران لە کرماشانەوە هەناردەی هەرێمی کوردستان دەکرێت ئامار و راپرسی\n📅 کاتی تۆمارکردن May 18 2020 8:07PM\nدەروازە بازرگانییەکانی پارێزگای کرماشان لەگەڵ هەرێ [ زۆرتر... 👁] ✖ ✖ 0 2 ✔ 99% ✍ ب.ج. 18-5-2020 20:07:18\n📊 ئاماری بازرگانی هەرێمی کوردستان و وڵاتی تورکیا ئامار و راپرسی\n📅 کاتی تۆمارکردن Sep 4 2020 10:21AM\nسەرەڕای بوونی چەندین کێشەی سیاسی و ئەمنی لە 10 ساڵ [ زۆرتر... 👁] ✖ ✖ 0 2 ✔ 99% ✍ ج.ع.ئـ. 4-9-2020 10:21:36\n📊 ئاماری فرۆشتنی کارەبای هەرێمی کوردستان بە حکومەتی ناوەندی ئیراق ئامار و راپرسی\n📅 کاتی تۆمارکردن Sep 4 2020 10:40AM\nمانگێکە بە رەزامەندیی حکومەتی هەرێمی کوردستان دەست [ زۆرتر... 👁] ✖ ✖ 0 2 ✔ 99% ✍ ج.ع.ئـ. 4-9-2020 10:40:55\n📊 ئاماری کارگەکانی هەرێمی کوردستان لە پێنج ساڵی رابووردودا ئامار و راپرسی\n📅 کاتی تۆمارکردن May 19 2020 1:33AM\n👁 ئەم بابەتە 816 جار بینراوە\nدو هەزارو 872 کارگەی هەرێمی کوردستان لە ماوەی پێنج [ زۆرتر... 👁] ✖ ✖ ✖ 0 1 ✔ 99% ✍ ج.ع.ئـ. 19-5-2020 1:33:48\n📊 بڕی هاوردە بۆ باشووری کوردستان لە ساڵی 2019دا ئامار و راپرسی\nسەرۆکی لقی هەولێری یەکێتی هاوردە و ناردنکارانی کور [ زۆرتر... 👁] ✖ ✖ 0 1 ✔ 99% ✍ ب.ج. 6-1-2020 22:49:10\n📊 بڕی کاڵای هاوردەی وڵاتانی تورکیا، ئێران و چین ئامار و راپرسی\n📅 کاتی تۆمارکردن Jan 6 2020 11:46PM\nلە ساڵی 2019 وڵاتانی تورکیا، ئێران و چین زۆرترین ک [ زۆرتر... 👁] ✖ ✖ 0 1 ✔ 95% ✍ ب.ج. 6-1-2020 23:46:03\n📊 بەهۆی هێلکەی قاچاخی تورکی و ئێرانی، 13 پڕۆژەی گرنگی پەلەوەر لە کوردستان داخراون ئامار و راپرسی\n📅 کاتی تۆمارکردن Aug 29 2020 3:07PM\nبەهۆی دابەزینی نرخی تمەنی ئێرانی و لیرەی تورکی، با [ زۆرتر... 👁] ✖ ✖ ✖ 0 1 ✔ 95% ✍ ر.هـ. 29-8-2020 15:07:57\n📊 بەڕێوەبەری گومرگی باشماخ: مانگانە لە هەر دەوازەیەک 15 بۆ 20 ملیۆن دۆلار قاچاخچێتی دەکرێ ئامار و راپرسی\n📅 کاتی تۆمارکردن Aug 15 2020 2:50PM\nشاخەوان بەکر، بەڕێوەبەری گومرگی باشماخ، ئاشکرایکرد [ زۆرتر... 👁] ✖ ✖ 0 1 ✔ 99% ✍ ر.هـ. 15-8-2020 14:50:21


1. وەزارەتی کاروباری شەهیدان و ئەنفالکراوان . هەولێر – شەقامی سی مەتری – نزیک پردی سەیداوە ژمارەی مۆبایل:07517956724 ئیمێل:divan@moma.krg 2. بەڕێوەبەرایەتی گشتی شەهیدانی هەولێر . هەولێر – تەنیشت مزگەوتی گەورەی ئازادی ژمارەی مۆبایل:07518837249 ئیمێل:b.g.shaheedanhswler@gmail.com 3....\nوەزارەتی خوێندنی باڵاو توێژینەوەی زانستی/ فەرمانگەی نێردراوان و پەیواندییە رۆشنبیرییەکان بەڕێوەبەرایەتی یەکسانکردنی بڕوانامەکان / هەولێر /رێگای سەرەکی کەرکوک/ شەقامی هادی چاوشلی/ بەرامبەر کۆلێژی کشتوکاڵ ژمارە تەلەفۆن (0662562397) ئیمێڵ: eq.office@mhe-krg.com\nوەزارەتی سامانە سروشتیە کان/ بە شی تۆ ماری کۆمپانیاکان\nهەولێر (30) مەتری/ باڵه‌خانەی ئەنجومەنی وەزیران ژمارەی تەلەفۆن:0662550041 یان 0662550042 ئیمەیڵ: administration@mnr.krg.org\nئەدرەسی سەردانی هاوڵاتی، وەزارەتی داد، فەرمانگەی دانوس\n- هەولێر - 1. فەرمانگەى دادنوسى یەکەمى هەولێر / شەقامى 100م تەنیشت گۆرستانى شێخ ئەحمەد. ژمارەی مۆبایل:07504456844 ئیمێل:Dadnusi1@gmail.com https://goo.gl/maps/RCEVpQsxHcA2 2. فەرمانگەى دادنوسى دووەمى هەولێر / گەرەکى نەورۆز بەرامبەر بەنکى نەورۆز. ژمارەی مۆبایل:07504483388 https://goo.gl/...\nئەدرەسی سەردانی هاوڵاتی/ وەزارەتی دارایی و ئابوری>بەڕێوەبەرایەتی گشتی بانکەبازرگانیەکان،بانکەکان.\n1/بانكى نيشتيمان . 2/بانكى كۆیە / دووسایدى سەررەزان /کۆمەلگاى درایی). 3/بانکى سۆرک . 4/بانکى سەربەن . 5/بانگى زاگرۆس /30مەترى /گەرەکى منارە /تەنیشت بەرێوەبەرایەتى گشتى گومرگ. 6/بانکى بێخال /اسکان /پشت سوپەرمارکێتى نێوستى . 7/بانکى سەروەران / 40 مەترى /گەرەکى کۆران/بەرامبەر بدالەى نەورۆز. 8...\nبەڕێوبەرایەتی کاروباری زیندانیە سیاسیەکان.هەولێر - ڕێگەی کۆیە-گەڕەکی هەڤاڵان –تەنیشت چێشتخانەی لادێ . ژمارەی مۆبایل:07504950463 ئیمێل:zindani_syasi@yahoo.com بەشە زیندانیە سیاسیەکان – بەڕیوەبەرایەتی کاروباری شەهیدان و ئەنفالکراوانی سلێمانی,کارێزە وشکە ژمارەی مۆبایل:0533287832---0533287831...\nهەولێر جووت سایدی کەرکوک/ بەرامبەر وەزارەتی خوێندنی باڵاوتوێژینەوەی زانستی. www.dngo.gov.krd\nئەدرەسی سەردانی هاوڵاتی، وەزارەتی کارەبا، کاروباری وزە\nپارێزگای هەولێر ژمارەی مۆبایل:07504521458 ئیمێل:abdulqaradaxi@gmail.com بنکەکانی بەرێوەبەرایەتی کاروباری وزەی هەولێر بەرێوەبەرایەتیەکانی ناوشار - بەڕێوەبەرایەتی فرۆشتنی وزە 1، گەڕەکی نەورۆز، تەنیشت مزگەوتی سەید حوسێن. - بەڕێوەبەرایەتی فرۆشتنی وزە 2، گەڕەکی مامۆستایان، نزیک قەبرستانی سید...\nئەدرەسی سەردانی هاوڵاتی -وەزارەتی سامانە سروشتیەکان-کارگەی غازی هەولێر\nکارگەی غازی هەولێر شاری هەولێر – باشوری رۆژئاوا سەر رێگای گوێر – نزیک هەزەی ئۆتۆمبێل ناوی بەرپرس:بختیار عبدالله عبدالرحمن ژمارەی مۆبایل:0662530962 ئیمێل:Erbil_gas@yahoo.com


وتووێژ:ئەشکەوتان - ویکیپیدیا، ئینسایکڵۆپیدیای ئازاد\nمن ئێستا دەستکاری 2 بەستەری دەرەکیم کرد لەسەر ئەشکەوتان. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستتە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nکاتێکی شاد!—InternetArchiveBot (سکاڵاکردنی کێشە) ٢٠:٤٩، ٨ی ئەیلوولی ٢٠١٧ (UTC)\nمن ئێستا دەستکاری 1 بەستەری دەرەکیی ئەشکەوتانم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nکاتێکی شاد!—InternetArchiveBot (سکاڵاکردنی کێشە) ٢١:٠٠، ١٢ی تشرینی یەکەمی ٢٠١٧ (UTC)\nکاتێکی شاد!—InternetArchiveBot (سکاڵاکردنی کێشە) ٢٢:٥٣، ٥ی تەممووزی ٢٠١٨ (UTC)\nوەرگیراو لە «https://ckb.wikipedia.org/w/index.php?title=وتووێژ:ئەشکەوتان&oldid=577398»\nئەم پەڕەیە دواجار لە ٢٢:٥٣ی ٥ی تەممووزی ٢٠١٨ نوێ کراوەتەوە.


نیوەی پڕی پەرداخەکە خۆ هەر گوڵێ پاراو دەکا\nچەند سەرنجێک لەسەر " کۆنگرەی ناودارانی کورد"\nئامۆژگاری مامۆستایەکی مێژووم هەر لە بیرماوە کە فەرمووی بە نیسبەت هەر رووداوێکی\nمێژوویی بۆچوونی "هەڵەو پەلە" تووشی "هەڵە"ت دەکا، لێگەڕێ با "تەپ وتۆزەکان" بنیشنەوە ئینجا بە بەرچاوڕوونی لێکەوتەکانی ئەو ڕووداوەوە، دەتوانی بێ هەڵەتر قەزاوەت بکەی.\nتێبینی؛ لێرەدا "تەپ وتۆز" قەت بەمانای بۆچوونی نگەتیڤ نییە، لایەنی ئەرێنی و پۆزتیڤیش دەگەرێتەوە کە "پێش‌داوەری خۆشبینانە"ی پێ دەڵێین!\nکۆنگرەی بە ناو " ناودارانی کورد" لە شاری سنە بوو ماوەی دوو ڕۆژ بەڕێوەچوو، بەڵام زیاتر لە دوو حەوتە بوو بە ڕۆژەفی میدیاکان، بەتایبەتی کە تۆڕەکۆمەڵایەتییەکانی تەنی، ڕەنگە گرینگترین پاژ و بەشی بۆ گەڕانەوەی هونەرمەندی بە کەسایەتیی کورد "مەزهەر خالەقی" بگەرێتەوە کە بەداخەوە سێبەری بەسەر لایەنەکانی دیکەی ئەو "هەمایش"ە کێشا، چما هیچی دیکە بۆ باسکردن نییە ئیلاوبیلا بەشداریی کردنی مامۆستا مەزهەر خالەقی نەبێ! بەداخەوەی هاوفیکرییەکان و هەوڵدان بۆ پڕکردنەوەی بۆشاییەکانی تاکی کورد بەتایبەتی تەیفی بژاردەو خوێندەوار بوو بە سەنگەر گرتن و تیرۆری کەسێتی کەسایەتییەکان!\nلەم چەند دێرەدا هەوڵ ئەدەم لانیکەم نووسراوەکەی من نەکەوێتە ژێر ئەو گەڕانەوەو نەفسی بەڕێوەچوونی کۆنگرەی ناودارانی کورد و کۆڕ وکۆبوونەوە هاوشێوەکان لە ڕۆژهەڵاتی کوردستان بخەمە بەرباس و هەقی خۆی پێ بدەم و ڕەخنە وگللەییەکانیشم نەشارمەوە.\nئەركی ڕەخنەگر ئەوەیە بە پێوانەی مەنتقی و ڕوانگەیەکی خەمخۆرانە شرۆڤەی بابەتەکان بکات و هەوڵ بدا ئەگەر بە تەواوی "ئیتسقلالی" فیکریی نییە، لانیکەم پێش لە تەکڕەهەندی و دەمارگژیی بگرێ و تەنیا بە پێی ویستی خۆی بابەتەکان کەوڵ نەکات. هەر بۆیە ئەساسەن جنیودان و ناوزڕاندن و بۆختان کردن جێگەو پێگەی لە چەمێکی هەستیار وەکوو ڕەخنەگری یان "کرتیک" نیە.\nبەم پرسیارەوە دەچمە نێو باسەکەوە\nچالاکانی مەدەنی و ئەدەبی و سیاسی، ڕۆژنامەنووسان و نووسەران و هەڵسووڕاوانی کورد لە بوارە جیاجیاکاندا دەبێ چ بکەن؟\nئایا لە بەر ئەوەی کە کۆماری ئیسلامی سیستەمێکی "توتالیتەر و نادێموکراتیک"ە ڕوو لە تاراوگە بکەن و ئەو وڵاتە جێبهێڵین کە لەمە زیاتر کاول بێ؟\nیان بۆ ئەوەی نەکەونە داوی دەسەڵات و هزر و قەڵەمیان نەبێتە ئامرازی پرۆپاگاندای حاکمییەت دەبێ لە سووچی ماڵی خۆیان نەبزوێن و چاو لە ئاسۆ بکەن بۆ دەرکەوتنی خۆری ئازادی!\n(واز لە دەلاقە بهێنە، ڕزگاری‌بەخش لە ئاوێنە دایە)\nمادام لە نێوان ڕەنگی ڕەش و سپی ڕێگا بۆ هەناسە کێشانی دەیان ڕەنگی دیکەش هەیە و بە لەبەر چاو گرتنی هونەری "دان و ستاندن" باشتر نیە کە لە بەرانبەر گەمەی سیاسی ، وڵامی سیاسیانە و ژیرانەمان هەبێ! خۆ "مۆسێلینی"و ڕێژیمەکەشی هونەری سینەمای دەستەمۆ کرد بۆ بانگەشەی بیرۆکەی فاشیسم، بەڵام خۆ کۆمەلێک دەرهێنەر و ئاکتەری چاکی لێدەرکەوت!\nخەڵک فێری گۆشەگیری و هەڵاتن و خۆ پەراوێز خستن ئایا بە کام و کەیفی دەسەڵات و نەیارانی ئێمەیە یا بە زیانی خۆمان!\nبە ڕای من هەرجۆرە مەیدان چۆڵ کردن لەژێر ئەو پاساوە کە کۆماری ئیسلامی نادێموکراتیکە و دژە مرۆیی و دژە کوردە، خەسار و زیانی زیاترە چۆن لە چۆڵی مەیدانەکاندا فەزا بۆ پەرەپێدان بە دیکتاتۆری ڕەخساوتر دەبێ.\nکەواتە بەشیکی زۆر لە چالاکان و ڕۆژنامەنووسان لە نێو بەڕداشی نێوخۆیی و دەرەکی‌دا هەناسە دەکێشن و بە تایبەتی بەهۆی پەرەسەندی سوسیال میدیا بە "استخارە"و ژیانی فەرهەنگی خۆیان دەکەن کە مەبادا بکەونە بەر شیپی شمشێری لۆمە و تەشهیری " نێوخۆیی و دەرەوەی وڵات"!\nخاوەنی ئەم دەقە تا کاتێک لە ڕۆژهەڵاتی کوردستان بوو ئەزموونی بەشداریی کردنی لە چەند کۆنگرەو فستیڤاڵ هەیە کە هەمووی بە ئیزنی "کۆماری ئیسلامی و بە بوودچە و بەمەبەستی "خاص"ی سیاسی و لە ژێر دەسەڵاتی ئەو سیستەمە بەڕێوەچوو، ئەویش ئاساییە ئێستاشی لەگەڵ بێ، دەسەڵاتی سیاسی و ئەمنیی ئێران و کوردستان بە دەست ئەو ڕێژیمەیە و لە درێژەی نووسینەکەم شی دەکەمەوە.\nلە خوێندنەوەی دوو دەستە کە بە نیسبەت ئەو کۆنگرەیە ماندووبوون و قسە و بابەتی خۆیان باسکردوە دوو روانگە هەیە، لایەنێک پێی وایە ئەو کۆنگرە حکوومەتییەوە بە مەستی تایبەت و لە کاتی تایبەت بەڕێوەچووە کە واتە هەرچەشنە بەشداری کردن "خیانەت"ەو بەشداربووانیش " ناودار" نین و ناو زڕاون.\n( هەرچەند بە ئینسافەوە کە چاو لە لیستی بانگکراوان و ڕێزلێگیراوان بکەین نەتەنیا ناوزڕاو نین، بەڵکوو هەرکامەیان سامانێکی مەعنەویی و فەرهەنگین بۆ نەتەوەکەمان و " برند" و ناوێکی ناسراون)\nدەستەی دوویەمیش بە حەرەکەتێک و ڕووداوەیەکی گرینگی فەرهەنگی لە کوردستان باسی دەکەن و دەسکەوتەکانی بەرز دەنرخێنن!\nبەڵام خەتی سێیەم دەڵێین" خوێندنەوەی ژیرانە بۆ بابەتەکان، لە خەت کێشان بەسەریان یا "کەیفور" بوونی بێ بنەما باشترە، بەو ڕادەیەوە خوشبینی تۆخ گەمژانەیە، ڕەشبینی خەستیش" توهمی توطئە"ی لێ شێن دەبێ!\nلە ڕوانگەی یەکەمەوە دەسپێدەکەم؛\nبەڵێ لە ئێستای ئێران و کوردستاندا تەنانەت شایی کرد و زەماوەند لە نێو تەلارەکان، پێویستی بە ئیزنی دەسەڵات هەیە\nسەرجەم ئەنجوومەن و ڕێکخراوە مەدەنی و فەرهەنگییەکان دەبێ مجەوزیان هەبێ ، چ بگاتە کونگرەیەکی وا بەربڵاو\nکەواتە هەرئەو ئەنجوومەن و ڕێکخراونە کە دەیان و سەدان و بگرە هەزاران کەسی شیاو و تێکۆشەری بە مانای کەلیمەی کۆکردووتەوە هەر بە ئیزنی حکوومەت دەوامیان هەیە. بەڵام ئیزن و مجەوز بە هۆکاری جیاجیا هی دەوڵەتە، ئەی خەمخۆری و دەسکەوتەکانی بۆ کێها لایەن زیاترە؟؟ بۆ دەوڵەت یا خەڵک! بێگومان بۆ خەڵک، چونکە ئێستاکە ژینگەپارێزی بووەتە نەریت! زمان و کەلتووری نەتەوەیی ڕۆژ بەڕۆژ لە گەشەکردن دایە و کورد لە ڕۆژهەڵاتی کوردستان تەنیا دەسەڵاتی سیاسی نییە.\nکەواتە هاتنە مەیدان، هەنگاوێک پاشەکشەی بە دەسەڵاتێک کردوە کە ئیعتراف بە "ناوداران"ت بکات!\nباسکردن لە خسڵەتەکانی کۆماری ئیسلامی ( دیکتاتۆر، نادێموکراتیک، پاوانخواز، دژەگەلی و تاد...) کەشفی تازە نییە و پێویستی بە بیری قووڵ نیە چون دۆستانی خۆیشی دانیان پێداناوە. چ بگاتە ئێمە کورد کە لە سەرەتاوە "نا"یەکی مانادارمان گوت!\nئێستا دەسکەوت یان ئەو پۆتانسیەل و دەرفەتانەی کە دەرهاوێشتەی کۆنگرەو کۆڕوکۆبوونەوەکانی نێوخۆی وڵاتن چین؟\nئەمە کۆنگرەی "هەورامان ناسینن"ی کۆتاییەکانی دەیەی ٧٠ی هەتاوی بوو، کە هەر بە ئیزنی دەسەڵاتی کۆماری ئیسلامی بەڕێوەچوو لە سنە، بەڵام بۆ ماوەی دوو ڕۆژ کۆمەڵێک نووسەر و لێکۆڵەر و خاوەن بەرهەم و ماندوو بوو بە شوناسی نەتەوەیی لە پارچە جیاجیاکانی کوردستانی کۆکردەوە، هەر لەو کۆنگرەیە بوو کە بە ڕەحمەت بێ مامۆستا ئەحمەدی قازی لە گەڵ شیرن‌نووسانی کرماشانی شیرین! پێکەوە کەوتنە ئاخاوتن و پەیڤی خۆشەویستی و سنوورە دەسکردەکانی ئایین و زار و بن زارەکان زیاتر قەڵشی تێکەوت.\nئەوە بەرهەمی کۆنگرەی هەورامان ناسین بوو هەر لە سنەی ئێستا، کە " ئێمەمانانی تازەلاو، کەلیموڵڵای تەوەحوودیمان ناسی" و ئاشنابووین بە خەمی کۆچی زۆرملێ بەشێک لە "نیشتمانی دڵ" بەرەو خۆرهەڵاتی ئێران! هەربۆیە پاش چەند ساڵ و ڕێزگرتنی لە باشوور، ئوستاد کەلیموڵڵا تەوەحوودی قامووسی زیندوو، بۆ من و کەسانی هاوتەمەنی من ناوێکی نامۆ نەبوو!\nهەر لە کۆنگرەی هەورامان ناسین بوو کە کاتی نواندی جوانترین فیلمی تایبەت بە کوردستان" چریکەی هەورام" پڕ بە باڕستی سالۆنێک لە کاتی دەرکەوتنی جلی "خاکی و پێڵاوی ئادیداس" ! چەپڵە لێدراو لە پەنای گوێم" کابرایەکی فارس گوتی: این ها خودمختاری رو گرفتەاند وما بیخبریم!\nئێتر بە لفکە چۆپی کێشانی دوکتور سادق ئەیووبیان و هەڵپەڕکێی فەتاح پاشای " دەیان و سەدان لاوی خوێنگەرم و شوناسخواز لە گەڵ دوکتور قوتبەددین سادقی بمێنێ.\nهەموو ئەمانە ئێستا ڕەنگە ئاسایی بووبێتەوە بەڵام خۆ بێ ڕچەو ڕێچکە نەبووە!\nلە کۆنگرەی زانستی شیعری نوێی کوردی لە زانستگایەک لە تاران بوو، کە گیانشاد "بەهائەددین ئەدەب" ، بە شێعری خانای قوبادییەوە قسەکانی دەسپێکرد؛\nھەرچەن مەواچان فارسی شەکەرەن,\nکوردی جە شەکەر بەڵ شیرین تەرەن.\nیەقینەن جە دەور دونیای پڕ ئەندێش,\nھەرکەس دڵشادەن وە زوان وێش\nهەروەها هەر لە تەنیشت یەکەمین کۆنگرەی شیعری کوردی مەلەوی بوو کە لانیکەم خاوەنی ئەم دێڕانە کۆمەڵێک کەسی لە نیزیکەوە ناسی بەتایبەتی لە کاتی چای ونان خواردن کە ئێستاش لە باشترینەکانن نەک هەر بۆ من، بۆ نەتەوەیەک!\nقاسم ئەڕژەنگ و خەمە مەخمەڵیییەکانی و دەیان وسەدان کەسی دیکە لەو نموونانەن.\nکەواتە نەفسی ئەوەی کە ئەو کۆنگرانە حکوومەت ڕێگەی پێدەدا، هۆکارێکی بە قوەت نییە بۆ هێرشکردن بەسەر بەشداربووان و بەتاڵکردنی لە هەر چەشنە دەسکەوت!\nئەو فستیڤاڵ و کۆنگرانەش ئەگەر تێجووی ماددییەکە بە گشتی لەسەر شانی دەوڵەت نەبوو ببێت بێگومان بە ڕێگەپێدراوی بووە چونکە لە ئێران ئیمکانی نیە بە بێ "مجوز" ١٠نەفەر لە شوێنێک کۆببنەوە بەرنامەیەک بەڕێوە ببەن.\nکەواتە ئەوەی کە کۆنگرەی ناوداران یا هەر کۆنگرەیەکی دیکە دەوڵەت خاوەنداریەتی دەکا، شتێکی سەیر نیە چون دەسەڵات بە دەستی ئەوە.\nبەڵی منیش پێم خوش بوو کە کۆنگرەی ناودارانی کورد بە سروودی ئەی ڕەقیب و بە هەڵکردنی ئاڵای نیشتمان و بەڕێزگرتن لە شەهیدانی ڕێگای سەرفەرازیمان و کۆچکردوانی ڕێگای فەرهەنگ و ناسنامەی نەتەوەییم دەستی پێکردبا، هەتا سروودی" سر زدە از افق"!\nمنیش پێم خۆش بوو لەو کۆنگرەدا هیچ سافی و "ممیز"یەک نەبا بۆ بەشداریی کردنی ماندووانی بوارە جیاجیاکان. بۆ نموونە کە باس لە زمان و کەلتوور کرا دەبووا لە ڕێز پێشووە دەیان وسەدان وەکوو "زارا محەممەدی" چەپڵە ڕێزان کرا بان و، لە بەشی گۆرانیش سەرەتا میدالی فەخری بە سینگی ئەو کەسانە ، کە سەرو ڕوومەتیان لە پێناو ئازادی و سەربەستی ، ئینجا گۆرانی سپی کردوە ببەخشرا و دەیان پێخۆش بوونی دیکە.\nبەڵام ئەوانە هەمووی کە نکۆڵییان لێ ناکرێ "مافــ"ە، بەڵام لە ئێستادا ئازەزووە، چونکە ئێمە نیچمە دەسەڵاتی "ئیجراییمان" نییە و هەرواش کە گوتم خۆ تەریک خستنیش ڕاست بە کەیفی دەسەڵات و نەیارانە.\nبۆ کۆنگرەی ناوداران و هاوشێوەکانی بەڕێوە دەچێت!؟\nلایەنی حکوومەتییەکەی کە دیارە و "سوپاپ اطمینان" پێویستە هەتا ئەوەی کە ڕووخسارێک لە خۆی نیشان بدات کە پرسی "کورد" لەم بەشە لە "کوردستان" کە لە جوغرافیای ئێراندایە و لە ژێر دەسەڵاتی" کۆماری ئیسلامی" بێ تەقە چارەسەر کراوە!\nهەربۆیە لە ناو لیستی ناوداران ، ناودارانی بواری سیاسی نەبیندرا، چونکە دەسەڵات هەموو هەوڵی ئەوەیە کە بڵێ؛ پرسی کورد و مافەکانی سیاسی نین و، کورد لە ئێران مێژووی سیاسی نییە هەتا ناوداری سیاسی هەبێ! بەتایبەت لە مانگی پووشپەڕ کە خوێنی بەناهەقڕژاوی ناودارێکی سیاسیی کورد لە پەنجەکانیان دەچوڕێ!\nهەموو ئەمانە لایەنی حکوومەتییەکەیە و نەیانتوانی بەتەواوی بیهێنە ژێر ڕکێفی خۆیان، چونکە بەڕێوەچوونی ئەو کۆنگرەیە نەتەنیا ڕووداوی پووشپەڕی نەشاردەوە بەڵکوو گەشەی شوناسخوازی گەلی کورد بەتایبەتی لە کرماشان و ئیلامی بەرچاوتر دەرکەوت و ئەمەش یەکێک لە ئامانجی ڕێبەرانی شەهیدانمانە.\nخاڵی جەوهەری کە دەبێ سەرنج بدرێت ئەو "موجودیت" و "پتانسیل"ی فەرهەنگی و کەلتوورییە لە کوردستان، کە ئەگەر پیشنیار کرا با کۆریک بۆ ناوداران بەڕێوە بچێت بە هەر مەبەستێک! ناوەندە پێوەندیدارەکان نە تەنیا نەتوانن بڵێین کوا ناودار و کەسایەتییەکانتان ؟ بەڵکوو لە فەراوانیدا مافی زۆرکەسیش بەهۆکاری جیاجیا پێشێل بکرێ و تەنانەت هەرخۆیان ببنە پێشقەرواڵ بۆ مەبەستە سیاسییەکانی خۆیان.\nکەواتە بەشی دوویەمیش کە بەرپرسان و دەسەڵاتدارەکان مەبەستی خۆیان دەپێکێن ئەویش خاڵێکی ئاساییە، چونکە ئێستا منی تاکیش کە خەریکم بە دێڕانە ماندووتان دەکەم دەمهەوێ مەبەستی خۆم بپێكم ، چ بگاتە ڕوانینی ئەمنیەتی و سیاسی دەسەڵاتێکی پاوانخواز بە نیسبەت کوردستانی هەمیشە سەرئێشە!\nگللەیەک لە شێوەی ڕووبەڕوو بوونەوەی ئێمە لە گەڵ " گەمە سیاسییەکان و ڕووداوەکانی ڕۆژهەڵاتی کوردستان هەیە.\nمن هیواخوازم وا نەبێ کە دەرکم کردوە، ئەویش\n"ڕوانینی هێژمۆنی خوازانەو، ترس لە پەراوێز کەوتنە"\nڕوانینی هێژمۆنی خوازانە ئەوەیە کە من هەوڵ بدەم بیسەلمێنم کە شتێک چاکە، کە بەویستی من و لە سەر دەستی من بێ!\nئەمەش ڕیشەی بۆ خۆسەپاندنێکی نادێموکراتیک ئەگەر نەگەڕێتەوە، بەگۆمان ترسێکی پێوە دیارە کە مەبادا من "وە پەراوێز" بکەوم کەس ولایەنەکانی دیکە "برجستە"!\nلانیکەم ڕەوتی رووداوەکانی ڕۆژهەڵاتی کوردستان ئەوەمان پێ دەڵێ هەتا دێ ، پلۆڕاڵی فەرهەنگی و لە داهاتووشدا فرەچەشنی سیاسی ، جێگرەوەی یەکڕەهەندیی سیاسییەوە مونۆلۆگی لێخۆڕین جێگای لێژ دەبێ و، دیالۆگی لە یەک‌تێگەیشتن سەقامگیر دەبێ!\nکەواتە سەد بڕیا پێش دەسپێکی ئەو کۆنگرەیە کە هەمووان ئاگادار بووین، لانیکەم لە سەر نیوەی پڕی "پەرداخ"ەکە حیسابمان بکردایەو چینی بژاردەو ڕووژنامەنووس و قەڵەمبەدەست بە مەوافق و موخالێفەوە، کە من دڵنیام دەردی هاوبەشیان خەمی نیشتمان و بەها ئینسانییەکانە، بە هاوفیکری و هەوڵدان بۆ لەیەک تێگەیشتن کۆمەڵیک خاڵ و تێبینی و داواکارییان ئاراستەی بەشداربووان بەتایبەتی ناودارانی هەڵبژێردراو بکردایە، ئەوە ئەگەر هیچ دەسکەوتیشی نەبا لانیکەم لە هیچ نەکردن! ئەو پەڕەکەی یەکتر تاوانبارن کردن باشتر بوو! دڵنیام ئێوە باشتر دەزانن کە یەک سانتی مێتر مەوداو بۆشایی لە نێوان تاکی کورد بەتایبەتی چینی بژاردەو نووسەر و خاوەن پێگە، مەودایەکی بەربڵاوە بۆ تەڕاتێنی نەیاران و دەسەڵاتداران، بەداخەوە لەم کۆنگرەش بەجوانی ئەو دەرفەتەمان بۆیان ڕەخساند.\nئەساسەن ئەگەر هەموو شتێکی "جوان" باش نەبێ، بێگومان هەمووشتێکی باشیش"جوان" نییە.\nبەندەی موخلیستان لە ڕاوێژی چەند کەس کە گوتیان بانگهێشت کراون بۆ کۆنگرەی ناودارانی کورد و ئەرێ بەشداریی بکەین یا نە؟ با لەسەریشم ببێتە ماڵ، گوتم بەڵی بەشداریی بکەن با لانیکەم کۆنگرە و مەحافڵی وا بە چاک وخراپەوە لە نیزیکەوە ببینن! گرینگ ئەوەیە نەبنە ئامراز !\nتەنانەت هەوڵی ئەوەیشیان دا کە لە پێوەندی لەگەڵ گوشار بۆ سەر چالاکانی مەدەنی و پرسی زمانی دایک قسەی خۆیان بە جۆرێ بگەێین!\nئێستاش وەکوو بەشی کۆتایی وەکوو لێکەوتە باشەکانی ئەو کۆنگرەیە بە پشتبەستن بە قسەی چەند هاوڕێیەکی کوردویست کە لەو کۆنگرەیەدا بەشدار بوون، ئەم خاڵانە دەخەمەڕوو ،\n١؛ هەوڵەکانی ناوەندەکانی سایبێری"ساس" بۆ شکاندنی کەسایەتییەکانی کورد سەری نەگرت و ئەو هەوڵەش کەدرا بە خستەوە بەرباسی ئەوەی کە گوایە "مەزهەر خالەقی" حەسەن زیرەکی لە ڕادیۆ کرماشان دەرکردوە ، شکستی خوارد کە بە مەبەستی بۆشایی خستنی نێوان "موکریان" و "ئەردەڵان" سازکرا بوو.\n٢؛ لەم کۆنگرەدا کرماشان و پۆتانسیەلە فەرهەنگی وهزری ئەو ناوچە بە جوانی دەرکەوت و شوناسخوازی ئیلام و ئیلامییەکان بەرپرسانی سەرسام کرد بوو.\n٣' حکوومەت بەتەواوی نەیتوانی دەست بەسەر لیستی ناودارانی کورد بگرێ و بەجۆرێک "ئیبتیکاری عمل" بە دەستی بەشی کوردی زانکۆی سنە بوو کە جێگای هیوایە بۆ بەرنامەکانی دیکە!\n٤' لە تۆی قسەکانی محەممەدی عەلی سوڵتانی بوو کە بۆ بەشێکی زۆر لە بەشداربووان دەرکەوت کە ئێران وڵاتێک نیە کە بێ منەت بێ لە گەلانی نێو ئەو جوغرافیایە و ، بێ نەتەوەکانی دیکە بوونی نیەو پیشنیاری "کۆنگرەی سوهەروەردی" کرد وەکوو یەکەم فیلسەفۆفی کورد خستە بەرباس.\nکۆتا قسەم !\nبا قسەی خۆش ون نەبێ و ئێوەش بحەسێنەوە، شتێکتان عەرزکەم .\n"مامۆستا مەزهەر خالەقی" کە گەیشتە سنووری باشماخ و بوو بە" باقر" شتێکم وەبیرهاتەوە کە هاوڕێیەکی ئازیزم کاتێک لە کەسێک تووڕە دەبێ ڕاست دەچێتە سەر لاپەڕەی فەیسبووکەکەی ئەو کەسە و، سەرجەم "لایک"کەکانی لێی وەردەگرێتەوە! بەو شێوە ناڕەزایەتی خۆی دەردەبڕێ!\nڕاستیتان دەوێ منیش لەو تووڕەییە بێبەش نیم بەڵام بە حورمەتی گۆرانی" پەپوولەی ئازادی" و "نەسیمەکەی سەردی پاییزی" خالەقیم وەکوو خۆی قبووڵ کرد.\nچ باقر چ مەزهەر !\nخالەقی بەشێکە لە هونەر و ناسنامەی میللەتی ئێمەیە.\nسینگ‌فەراوانی بەشی تاک بەتاک و، ئازادی بەشی هەمووان.\nوێنەی ئەم پۆستەم بە ڕوو بەرگی بەرهەمی بەنرخی "مشاهیر کرد" مامۆستا\nبابا مەردوخ رۆحانی ڕازاندوتەوە کەیەکەمجار ئەو بوو خەمی ناودارانی کوردی خوارد و کتێبێکی نووسی کە هەتا کورد هەبێ، هەر دەبێ ئابدەیت ببێتەوە.


کۆدی هەواڵ: 4005\nڕێکەوتی بڵاوکردنەوە: 10:48 - 2021/11/09\n«بێهجەت شێخۆ» ئەندامی لیژنەی ناوەندیی پارتی یەکێتیی کوردستانی لە سووریا (P.Y.K.S) لە گفتوگۆ لەگەڵ کوردپرێسدا ئاماژەی دا بە هۆکارەکانی هەڵنەکردنی گڵۆپی سەوز لەلایەن پووتینەوە بۆ ئەردۆغان بۆ هێرش کردنە سەر باکووری سووریا، ڕایگەیاند: سووریا چووەتە ناو قۆناخێکی نوێ و دۆخێکی جیاوازی لە چاو ڕابردوو هەیە. نەک هەر ڕووسیا بەڵکوو ئەمریکایش گەیشتووەتە ئەو باوەڕەی کە دۆخەکە لە سووریا ئاڵۆزە و هیچیان لەگەڵ هێرشی دووبارەی تورکیا بۆسەر باکووری سووریا نین و گڵۆپی سەوزیان بۆ هەڵنەکردووە و بڕوایان وایە کە سەروەریی سووریا دەبێت پارێزراو بێت.\nناوبراو درێژەی دا: ئەو هەڕەشانەی کە ئێستا ئەردۆغان لەدژی کوردستانی سووریا دەیکات توانای جێبەجێ کردنیانی نییە و هەموویان بانگەشەی میدیایین بۆ هەڵبژاردنی بەردەم و چەشنێک هەڵاتنە لە کێشە ناوخۆییەکانی تورکیا.\nبێهجەت شێخۆ وتیشی: ئەمریکا و ڕووسیا چیدی بەنیازی گۆڕینی سیستەمی سووریا نین و هەروەها هێرشی دیکەی تورکیا قبووڵ ناکەن.\nئەندامی لیژنەی ناوەندیی پارتی یەکێتیی کوردستانی لە سووریا (P.Y.K.S) جختی کردەوە: لە ئێستادا زۆرینە سیاسەتوان و چاودێران بڕوایان وایە کە ئەمریکا دۆسیەی سووریای ڕادەستی ڕووسیا کردووە.\nناوبراو وەبیری هێنایەوە: ڕووسیا دەڵێت ناوچە داگیرکراوەکان دەبێت بۆ ژێر دەسەڵاتی حکوومەتی ناوەندیی سووریا بگەڕێندرێنەوە. بە کردار لە ئێستادا سووریا دابەش کراوە و بەشێکی لە ژێر کونترۆڵی بەڕێوەبەرایەتیی خۆسەردایە و بەشێکی لەژێر دەسەڵاتی گرووپە چەکدارەکان و بەرەی نوسرەدایە و ڕووسیا دەیەهەوێت بە تێپەڕینی کات ئەم کێشەیە چارەسەر بکات. بۆیەش ڕێگایەک بۆ هێرش کردنی دووبارەی تورکیا بۆسەر باکووری سووریا بوونی نییە.


بڕیارەکەی ترامپ و لێکدانەوەکان\nهیوا مەجید خەلیل 25, 12, 2018\nتویتە لەناکاوەکەی ترامپ لەبارەی کشانەوەی هێزەکانی ئەمریکا لە سووریا، مشتومڕی زۆری لێ کەوتەوە و تەنانەت وەک شۆکێکیش بوو. ترامپ کاتێک هاتە سەرکار، دروشمە سەره‌کییەکەی بریتی بوو لە "پێش هەموو شتێک ئەمریکا، کاڵای ئەمریکی بکڕە و کاڵای ئەمریکی کرێ بکە." لە کاتی بڕیاری کشانەوەی هێزەکانیشی لە سووریا، قسەیەکی تری کرد و گوتی: "ئەمریکا پۆلیسی ڕۆژهەڵاتی ناوەڕاست نییە." دەکرێت ئەم قسەیەی ترامپ بچێتە خانەی ئەو گوتارەی کە هەمیشە دەڵێت بۆ پاراستنی ئاسایشی وڵاتانی تر لە لایەن ئەمریکاوە، دەبێ ئەم وڵاتانە باج و پارەکەی لە ئەستۆ بگرن. لە ڕاستیدا، ئەوەی کە ترامپ دەیکات پێش هەموو شتێک تێکدانی ئەو نەزمە نێودەوڵەتییەیە کە خودی ئەمریکا لە ڕێگەی ڕێکخراوە جیهانییە ئابووری و سیاسییەکان بۆ ماوەی پتر لە سێ دەیە هەوڵی بۆ دەدات؛ واتە ئەو کاتەی کە لە دوای ڕووخانی دیواری بەرلین و نەمانی یەکێتیی سۆڤیەت نەزمێکی نوێی جیهانی بە سەرۆکایەتیی ئەمریکای ڕاگەیاند و زۆرتر لە چوارچێوەی ئەدەبیاتی بەجیهانیبووندا ڕەنگی دایەوە و لە چوارچێوەی ئەم نەزم و ئەدەبیاتەدا ئەمریکا بەرژەوەندییەکانی خۆی دەپاراست.\nئایدیۆلۆژیی ئەم جیهانبینییەیش بریتی بوو لە لیبراڵ دیموکراسی و بازاڕی ئازاد. بەڵام ئەوەی کە ترامپ دەیکات زیاتر لە چوارچێوەی ناسنامه‌ی نەتەوەیی و ناسیۆنالیزمدا دەخولێتەوە، بەتایبەتیش کاتێک کە دەڵێت "سنوورەکان بەهێزتر دەکەم." بەڵام ئەوەیش بەو مانایە نایه‌ت کە ئەمریکا وازی لە بەرژەوەندییەکانی هێنابێت. بەڵام وەها هەست دەکات کە لە ڕێگەی جیهانبینییەکی تر و بە تێچووی کەمتر، دەتوانێت دەسکەوتی زۆرتر دەستەبەر بکات. لە ڕاستیدا دوای هاتنەسەرکاری ترامپ، تا ڕاددەیەکی زۆر ئەم جیهانبینییە سەرکەوتوو بووە.\nئەوەی کە توێژەرانی لە دوای هاتنی ترامپ تووشی کێشە کردووە بریتییە لەوەی کە کەمتر تیۆرییەکان دەتوانن خوێندنەوە بۆ سیاسەتی دەرەوەی وڵاتە یەکگرتووەکانی ئەمریکا بکەن. بەڵام لەگەڵ ئەمەیشدا خەریکە سەرلەنوێ تیۆریی خوێندنەوەی ڕەفتاری سیاسیی نوخبە و کاریگەریی لەسەر بڕیارداڕشتن و دامەزراوەکانی حکوومەت دێتەوە ناو مەیدانی تیۆرییەکانی شیکردنەوەی سیاسی، کە زۆرتر تیۆرییەکی دەروونناسییە و خوێندنەوەیش بۆ کەسایەتیی بڕیاردەر دەکات.\nلەبیرمان نەچێت کە ترامپ تەنیا بڕیاری کشانەوەی هێزەکانی لە سووریا نەداوە بەڵکوو بۆ ئەفغانستانیش هەمان بڕیاری داوە. کەواتە، ئەگەرچی ئەم بڕیارەی ترامپ ناڕەزایەتیی وەزیری بەرگری و دوو دەزگه‌ی گەورەی ئاسایشی ئەمریکای لێ کەوتەوە، بەڵام نایشکرێ وەها هزر بکەینەوە کە بڕیارێکی لەناکاو بووە؛ ئەوەی کە بەرچاو نییە بریتییە لەو کەسانەی کە لە پشتی پەردەوە سیاسەتەکانی ترامپ دادەڕێژن؛ چونکە خودی وەزیری بەرگری و کۆمەڵێک بەرپرسی تری پەیوەست بە سیاسەتی بەرگری و دەرەوەی ئەمریکا، بڕیار بوو لە مانگی دوو واز لە کارەکانیان بهێنن. کەواتە بڕیارەکە بێ ڕاوێژ نەبووە، بەڵکوو جۆری تویتەکەی ترامپ جێگەی سەرسووڕمان بوو کە ئەمەیش خووی ترامپە بەم جۆرە لەبارەی گشت شتێکەوە تویت دەنووسێ.\nمەترسی و لێکەوتەکانی بڕیاری ترامپ بۆ کوردەکان زۆرن کە بریتین لە:\n١- ئەردۆغان مانەوەی خۆی بە دژایەتیکردنی کورد دەبینێتەوە و تا ئێستایش لەم کارەدا سەرکەتوو بووە. ئەردۆغان لە لێداوانێکدا گوتی کە چیتر جاوەڕێی جارەسەری پرسی کورد نەبن. وەزیری بەرگریی تورکیایش ئاماژەی بەوە کرد کە کوردەکان لەناو سەنگەرەکانیاندا له خوێن ده‌گه‌وزێنین. سیاسەتە هەڵەکانی "پ.ک.ک"ش باشترین دەرفەتی تا ئێستا بۆ تورکیا ڕەخساندووە. ئەوەی کە مەترسییەکە زۆرتر دەکات بریتییە لەوەی کە ترامپ کەسێکی بۆ وەزیری بەرگری دەستنیشان کردووە بە ناوی "پاتریک شانهان". شانهان کەسێکە، بازرگانیی چەک لە نێوان تورکیا و ئەمریکادا دەکات و زۆریش لە تورکیا نزیکە. مەترسییەکەی تر بریتییە لە هێرشکردنی تورکیا بۆ سەر ڕۆژاوا کە تا شنگال بەردەوام دەبێت؛ واتە تێکدانی سەقامگیریی هەرێمی کوردستان. پێکدادانی هێزەکانی حەشدی شەعبی و هێزەکانی پاراستنی ئێزیدخان یەکەمین دەرکەوتەی ئەم مەترسییەن. ترامپ ئاماژەی بەوە کردووە کە لە گفتوگۆیەکی تەله‌فۆنی لەگەڵ ئەردۆغاندا، ئەردۆغان بەڵێنی ڕیشەکێشکردنی داعشی پێ داوە، بەڵام لە ڕاستیدا ئەمە سەرەتایەکە بۆ تووشکردنی تورکیا بە کێشەی گەورەتر. بنەماڵەی ئالی سعوود ئەو ڕیسوایییە گەورەیەی کەیسی خاشقچی لەبیر ناکەن کە ئەردۆغان هۆکارەکەی بوو. هەروەها جه‌نگ پێویستی بە ئابوورییه‌کی بەهێزە. تورکیا ناتوانێت تا سەر پێداگری لە ڕۆحی دوژمنكاری بکات.\n٢. دەکرێ هێزەکانی سووریا یان داعش بە هاوکاریی عەشایه‌ری عەرەبی سوننە هێرش بکەنە سەر هێزەکانی پەیەدە و هێزەکانی سووریای دیموکرات و بەم شێوەیەیش داعش تا سنوورەکانی هەرێمی کوردستان بێت و و سەقامگیریی هەرێمی کوردستان تێک بدات. بەرپرسی ئاژانسی پاراستن و زانیاریی هەرێمی کوردستان، لە لێدوانێکدا ئاماژەی بەوە کرد کە داعش بە شێوەیەکی تر خەریکی خۆڕێکخستنەوەیە. بەڵام هێزەکانی ڕۆژاوایش کارتێکیان لەبەردەستە، ئەویش بریتییە لە پاشەکشەکردن لەو ناوچانەی سووریا کە بۆ کورد گرنگ نین و بەم جۆرەیش داعش ئەو ناوچانە کۆنترۆڵ دەکات و کوردیش تەنیا کۆنتڕۆڵی ئەو ناوچانە دەکات کە بۆی گرنگن. بەڵام ئایا هێزی هاوپەیمانان ڕێگە دەدات ئەم ناوچانە لە لایەن داعشەوە کۆنترۆڵ بکرێن؟ تێکچوونی بارودۆخی ڕۆژاوا دەبێتە هۆی ئەوەی کە ئێران گوشار بخاتە سەر حکوومەتی عێراق و لە ڕێگەی حکوومەتی عێراقەوە سنووری مانۆڕدانی حکوومەتی هەرێمی کوردستان بەرتەسک بکاته‌وه. لە لایەکی تریشەوە، دەرفەت دەرەخسێ کە ئێران پەلەماری هێزە کوردە ئۆپۆزیسیۆنەکانی ڕۆژهەڵاتی کوردستان بدات کە لە هەرێم نیشتەجێن.\nئایا ڕۆژاوا بەچۆڵی دەمێنێتەوە؟\nدوای تویتەکەی ترامپ، فەڕەنسا وەک سپۆنسەری مێژووییی سووریا هاتە سەرخەت و ڕەخنەیشی ئاراستەی ئەم تویت/بڕیارەی ترامپ كرد و گوتی: "هاوپەیمان، دەبێت جێگەی متمانە بێت." ئەگەر ئەمە قسەی سەرۆکی وڵاتێکی ئاسایی بوایه، لەوانەیە لێکەوتەی ئەوتۆی نەبوایه، بەڵام قسەی سەرۆکی وڵاتێکە کە ئەندامە لە ناتۆ و ئەندامی هەمیشەییی ئەنجومەنی ئاسایشی گشتییە. ئەگەرچی خودی فەڕەنسایش تووشی کێشەی هێلەکزەردەکان بووەتەوە کە بەدڵنیایییەوە لە کاراییی سیاسەتی دەرەوەی فەڕەنسا کەم دەکاتەوە، بەڵام لاوازی ناکات. هاوکات وڵاتانی عەرەبی، وەک سعوودیا، ئیسڕائیل و ئیماراتیش ئامادەییی سەربازیی خۆیان بۆ پڕکردنەوەی هەر جۆرە بۆشایییەک ڕاگەیاندووە. کەواتە سەختە سووریا بەچۆڵکراوەی بۆ ئێران و تورکیا بمێنێتەوە. سەرەڕای ئەوە، لە سەرەتای ساڵی داهاتوودا گەورە بەرپرسانی تورکیا و ئەمریکا لەسەر پرسی سووریا کۆ دەبنەوە. تورکیا هەوڵ دەدات کە خۆی وەک زلهێزی ناوچەکە نیشان بدات بەڵام ئەویش هەروەک ئێران لە قەیرانی قووڵی ئابووریدایە. تورکیا خۆی لە سوودان نزیک کردەوە کەچی خۆپێشاندانی سەرتاسەری لە سوودان ڕێک خرا. ئەگەرچی خۆپێشاندانەکە لە دژی تورکیا نەبوو، بەڵام پەیامێک بوو کە وڵاتانی ڕکابەری تورکیا بۆ تورکیایان نارد.\nئایا بەرەکانی جه‌نگ بەرفراوان دەبێت؟\nمەرج نییە بەم بڕیارەی ترامپ بەرەکانی جه‌نگ بەرفراوانتر بن؛ دەکرێ دەرگه‌یەک بۆ ڕێککەوتن بکاتەوە، چونکە لە گۆڕەپانەکەدا هەم ژمارەی ئەکتەرە دەوڵەتی و هەمیش ژمارەی ئەکتەری نادەوڵەتی ڕوو لە زیادبووندایە کە گشتیان دەتوانن هاوسەنگیی هێز بپارێزن. بۆیە دەکرێ لەم دۆخەدا ڕێککەوتن بۆ پاراستنی بەرژەوەندییەکان، ڕێگەچارەیەکی گونجاوتر بێت لە شەڕکردن. هاوکات، دەرفەتێک بێت بوو دووبارە هاتنەوەی ئەمریکا بۆ ناوچەکە بەبەهێزی. کاتێک کە باراک ئۆباما سەرۆکی ئەمریکا بوو، بڕیاری کشانەوەی هێزەکانی لە عێراق دا و سیاسەتی no boots on the groundی ڕاگەیاند، بەڵام بە هاتنی داعش ناچار بوو پاشەکشە لەم سیاسەتە بكات.\nئەوەی کە ئێستا ڕوو دەدات بە تەختەی شەتڕەنج دەچێت؛ سەربازەکان جووڵەی یەکەم دەکەن و بەپێی داشەکانی سەر تەختەکە، جووڵه‌کان جیاواز و مەیدانی جووڵەکردنیش بەرفراوانتر دەبێت، بەڵام دواجار "شا" تەحەکوم بە مەیدانەکە دەکات. زۆرترین دەنگدانەوەی ئەم بڕیارەی ترامپ لە وڵاتە عەرەبییەکاندا بووە کە لەرزۆکترین وڵاتن؛ کەواتە کلیلی چارەسەرکردنی کێشەکەیش خودی وڵاتانی عەرەبین. کلیلەکەیش بریتییە لە پارە. وڵاتانی عەرەبی ناچارن کە پارەکە بدەن. ترامپیش بازرگانە و بە دوای پارە دەگەڕێت. ئەمریکایش بەتەواوەتی ناکشێتەوە و هێزی ئاسمانییەکەی لە ئاسمانەوە، چاودێریی جووڵەکانی سەر زەوی دەکات.\nدواترین لەلایەن هیوا مەجید خەلیل\nگەمەی سیاسیی هەرێمی کوردستان بۆ داهاتوو\nسەرهەڵدانی بیرۆکەی سەربازگەرایی لە پرۆسەی مۆدێرنیزاسیۆندا\nئەگەری جەنگی نێوان ئێران و ئەمریکا\nپەیوەندیی نێوان ئامرازەکانی ڕاگەیاندن و دەسەڵاتی سیاسی\nجۆرەکانى دەسەڵاتی سیاسی- بەشی سێیەم و کۆتایی\nدەسەڵاتى سیاسى (Political Authority) چییە؟ بەشی یەکەم\nگرنگیی دیارکردنی سنووری قەوارەی هەرێمی کوردستان لەناو دەوڵەتی عێراقدا


دامەزراوەی پێترۆشیمیی ماکۆ ٦ ساڵە ١٥ لەسەد پێشکەوتووە\n10:32 - 27 خەزەڵوەر 2720\nلە ٦ ساڵی ڕابردووەوە تا ئێستا کە پرۆژەی دروستکردنی دامەزراوەی پێترۆشیمیی ماکۆ پەسند کراوە، پێشبینی دەکرا هەلی کار بۆ ٥ هەزار کەس دابین بکات، بەڵام لە ماوەی ٦ ساڵدا تەنیا ١٥ لەسەد پێشکەوتنی بە خۆوە بینیوە.\nبەڕێوەبردنی پرۆژەی پێترۆشیمیی ماکۆ، ساڵی ٩٣ی هەتاوی پەسند کرا کە بڕیار بوو ئەو پرۆژەیە کە ١٦٥ هێکتار پانتاییەکەی بوو لە ٣ ساڵدا کۆتایی پێ بێت.\nپاشان ڕاگەیەندرا کە ئەو پرۆژەیە پێویستیی بە ٢ میلیارد دۆلار بودجەیە و لە ماوەی ٥ ساڵدا ساز دەکرێت و لە سەرمایەدانانی دەرەکی کەڵک وەردەگیردرێت چونکە شیرکەتەکانی تورکیە خوازیاری سەرمایەدانان لەو پرۆژەیەدان.\nبەرپرسانی پەیوەندیدار ڕایانگەیاندبوو کە بە بەڕێوەبردنی ئەو پرۆژەیە کە ١٥ بەرهەم لە ژێرکۆگایدایە، بۆ هەزار کەس بە شێوەی ڕاستەوخۆ و ٤ هەزار کەسیش بە شێوەی ناڕاستەوخۆ هەلی کار دابین دەکرێت.\nبەڕێوبەرانی ئەو پرۆژەیە هۆکاری ڕاوەستانی ئەو پرۆژەیەیان گەڕاندووەتەوە بۆ نەبوونی بودجە و سەرمایە کە پێویستە سەرمایەدانەری دەرەکی ئەو سەرمایەیەی لەسەر دابنێت.\nئەمە لە حاڵێکدایە کە پێشتر ڕاگەیەندرابوو کە سەرمایەدانەرە دەرەکییەکان مەیلیان نیشان داوە بۆ سەرمایەدانان، بەڵام هەتا ئێستاش نە سەرمایەدانانێک دیارە و نە پێشکەوتنێک لەو پرۆژەیەدا و چاوەڕوانیی خەڵکیش بۆ ئەو پرۆژەیە بوو بە ٦ ساڵ.


تایبەتمەندییەکانی هونەری مۆدێڕن | Sabat & Sawen\nHome وتار و بابه‌ت تایبەتمەندییەکانی هونەری مۆدێڕن\nمۆدێرنیزم، تەنیا گۆڕانێكی هونەری نەبوو، بەڵكو شۆڕشێك بوو بەسەر هەموو بنەماكانی دەربڕینی هەست یان بە واتایەكی تر بەسەر دەربڕینی ستاتیكیدا هات. رێبازەكانی فۆتۆریزم و كوبیزم و ئێكسپێرسیۆنیزم و ئێمپێرسیۆنیزم بەرهەمی ئەو گۆڕانكارییە قووڵ و بنەماییە بوون. هونەرمەندی مۆدێڕن باسی ئەو شتانانە ناكات كە دەیانبینێ، بەڵكو لەو شتانە دەدوێ كە بیریان لێ دەكاتەوە. هونەرمەندی سەردەمی مۆدێڕنە باسی دەرەوەی خۆی ناكا، بەڵكو بە ناخی خۆیدا رۆ دەچێ و باسی ناخ و خولیا تاكەكەسییەكانی دەكات. هونەرمەندی مۆدێڕنە بەو شێوەیە لە جیهان دەدوێ، كە خۆی لێی تێگەیشتووە و هەستی پێ كردووە، نەك بەو جۆرەی پێشتر بۆیان لێك داوەتەوە و راڤەیان كردووە.\nجیهانی هونەرمەندی مۆدێڕن، جیهانێكی یەكپارچە نییە لە دەرەوەی هونەرمەند، بەڵكو بریتییە لە جیهانێكی پارچەپارچەكراوی ناخۆی خۆی كە پارچەكانیشی لەگەڵ یەك ناتەبا و دژیەكن.\nشوێنبێرگی مۆسیقار كە یەكێكە لە مۆدێڕنیستەكان، لە مۆسیقادا دژی جیهانی یەكپارچەی دەرەوە و حەز و خولیا یەكپارچەكراوەكان وەستایەوە و كارێكی كرد كە پارچە و پاژی تەنانەت سادەترین میلۆدییەكانیش وەها گۆڕانێكیان بەسەردا بێ، كە ئەگەر لێكیش بدرێنەوە و بخرێنەوە سەر یەكیش، هێشتا ئاوازێكی وەك ئاوازە ئاشناكانمان پێشكەش نەكەن، ئاوازێكمان نەخەنە بەر گوێ لە شێوەی ئەو ئاوازانەی تا ئێستا گوێچكەمان پێیان راهاتووە، بەڵكو ئاوازێكی نوێ و نامۆمان بۆ بخەنە روو.\nهونەرمەندی مۆدێڕن پێی وایە هەر شتێكی ئاشنا و ناسراو بێ ئیتر لە ستاتیكا بەتاڵ بووەتەوە. بۆیە بە داهێنانی نوێ، تۆزی ئاشنایەتی لەسەر شتەكان دەتەكێنێ و نامۆیان دەكاتەوە بۆ ئەوەی رۆحی بیسەر(لە مۆسیقادا) و بینەر (لە شێوەكاریدا) و خوێنەر (لە ئەدەبدا) راچڵەكێنێ.\nفۆرمالیستەكان پێیان وابوو هونەر لەو شوێنەوە دەست پێ دەكات كە ئێمە لەم دنیا ئاشنایەی خوومان پێوە گرتووە و لەگەڵی راهاتووین داببڕێین و بچینە نێو دنیایەكی نامۆ و نەناسراوەوە.\nنموونەش ئەوەیە: ئەوانەی ساڵانێكە لە كەنار دەریا و تاڤگەكان دەژین گوێیان لە خوڕەی ئاو و لرفە و دەنگی شەپۆلەكان نابێ، بەڵام ئەو رێبوارەی ئەكەمجار رێی دەكەوێتە كەنار و گوێی دەریا، سەرسام دەبێت. هونەری داهێنەرانەیش دەبێ ئەم تۆزی عادەتە لە رۆحی بەردەنگەكەی بتەكێنێ و سەرسامی بكات.\nبەڵام ئەوانەی لەگەڵ شتە باوەكان راهاتوون، لە هەموو شتێكی نامۆ دەترسێن و دەسڵەمێنەوە و دژیشی دەوەستنەوە. كوارتێتەكانی شوێنبێرك لە گوێچكەی ئەو كەسانەدا كە هەر مۆسیقای باویان بیستووە، سامناك و ترسێنەرن. ئەو كەسانە لەو مۆسیقایە دەسڵەمێنەوە چونكە پێكهاتەی دنیا دەقگرتووەكەیان دەشێوێنێ. ئەوان لە ناوەرۆكەكەی ناترسن، بەڵكو لە فۆرم و پێكهاتە و شێوازی دەربڕینەكەی دەترسن.\nسەرچاوە: كتێبی حەقیقەت و جوانی\nنووسینی بابەكی ئەحمەدی\nوەرگێڕان و هەڵبژاردن بە دەستكارییەوە: رەسووڵ سوڵتانی\nPrevious articleنوسینێكی بابەتیانەی هەڵۆ محەمەد لەسەر تازەترین بەرهەمی كانی\nNext articleڕەخنەی هونەر چییە؟ نەبەز سەمەد


مەسرور بارزانی لە پارلەمان\nمەبەستی ئەم گوتارە هەلسەنگاندنی ئاستی ڕۆشنبیری سیاسی پارلەمانتارانی خولی پێنجەم نیە، بەڵکو لێکدانەوەیەکی سەردانەکەی سەرۆکی حکومەت و جێگرەکەیەتی بۆ پارلەمانی کوردستان.\nلەو ساتەوەی کە ئاشکرابوو مەسرور بارزانی کاندیدی پارتیە بۆ پۆستی سەرۆکی حکومەت، لێکدانەوەکان بەو ئاڕاستەیەوە دەچوون کە خەڵکی کوردستان لەژێر سایەی کابینەی نۆهەمدا شاهێدی حوکمڕانیەکی پۆلیسی و ئەمنی دەبن و، ڕاوبۆچونەکان لە چوارچێوە دەگیرێن و هەمو جۆرە دەنگێکی ئازاد کپ دەکرێن. ئەویش چونکە کاندیدەکەی پارتی پێشینەی ئەمنی هەیەو جگە لە ڕاوێژکاری ئەنجومەنی ئاسایش، بەرپرسی ئاژانسی پاراستنیش بوە. هەندێک کەسیش هەبوون کە قوباد تاڵەبانیان بە مێردمنداڵی سیاسی لەقەڵەم دەدا و بە کەم تەجروبەیان دەزانی. ساڵێک زیادتر بەسەر حوکمڕانی مەسرور بارزانی تێپەڕی و، نە ڕەشبگیر دەستیپێکرد، نە سەرانی ئۆپۆزسیۆن تیرۆر کران، نە دەرگای پارلەمان قفڵی لێ دراو نە کەرامەتی ئینسان لەم هەرێمەدا ئاستی حورمەت لێگرتنی لەچاو ساڵانی پێشوو کەمی کرد و، نە ئیدارەی حکومڕانیش هەرزەکارانەبوو. بە پێچەوانەی پێشبینیە نادروستەکان، سەرۆکی حکومەت موبادەرەی چوونە پارلەمانی کرد و لە ڕاستیدا بە هەموانی گوت: `` انکە حساب پاک است، از محاسبە چ باکست``.\nسەرۆکی حکومەت و جێگرەکەی ، زۆر بە ڕاشکاوانە و بە ڕاستگۆیانە سێ پەیامی گرنگیان گەیاندە پارلەمانی کوردستان. پەیامی یەکەم: ئاسەواری دوو ئیدارەیی ماوە و، ئەم کێشەیە لە پڕۆسێسدا چارەسەر دەکرێت، چونکە دوو ئیدارەیی بە ڕۆژێک دروست نەبوە هەتا بە ڕۆژێکیش چارەسەر بکرێت، بەڵکوو جزوری مێژوویی خۆی هەیە. پەیامی دووهەم: گەندەڵی هەیە و، ئەوە ش بەرهەمی ڕۆژێک و کابینەیەک نیە هەتا بە شەو ڕۆژێک چارەسەر بکرێت. چاکسازی و ڕیفۆرم ئیشی پڕۆسێسین. پەیامی سێهەم: کێشەی قەیرانی دارایی بە تەنیا پێنەدانی مووچەی فەرمانبەران نیە، بەڵکو لەوە گەورە ترە و چارەسەرکردنی بە شەو ڕۆژێک ناکرێت و، زۆر فاکتۆر دەوری تێدا دەبینن. گرنگترین خاڵ لە هەر سێ پەیامەکەدا لە ڕاسگۆیایەتی. مە سرور بارزانی و قوباد تاڵەبانی خۆیان لە خەڵک نەکردە سیحرباز و بڵێن هیچ کێشەمان نیە و بەم زوانە هەموی چارەسەر دەکەین.\nلە ڕوبەڕو بونەوە لەگەڵ ڕەخنە و پرسیارەکانی ئوپۆزسیۆن، سەرۆکایەتی ئەنجومەنی وەزیران بە میزاجی پۆلیسی و ئەمنی و وەک مێردمنداڵ ڕەفتاریان نەکرد. بە پێچەوانەوە سوپاسی ڕەخنەکانیان کردن و سەرنجەکانیان بە هەند وەرگرتن. بەڵام تەسلیمی عەواتفیش نەبوون و، تەراجوعیان لە بەرنامەی حکومەتیش نەکرد. بەواتایەکیتر تەسلیمی هاژوهوژی سەر تۆڕە کۆمەڵایەتیەکان و چەپڵەڕێزانی سەرجادە نەبوون. چونکە حکومەت دەبێت ئیدارەی کۆمەڵگە بدات، نەک لەدوایەوە بڕوات. ئەو سیاسەتمەدارەی کە بۆ ڕازیکردنی دڵی خەڵکی ناڕازی، هەزار و یەک پەیمانی درۆ بە خەڵک دەدات، تەنیا بۆ ئەوەی بە شێوەیەکی کاتی خاڵک ڕازی بکات و بەشان و باڵیدا هەڵبدەن، ئەوە کەسایەتیەکی لاوازو مەسڵەحچیە. مەسرور بارزانی و قوباد تاڵەبانی لە پێگەیەکی بەهێزەوە چونە پاڕلەمان، ڕاستگۆ و ڕاشکاو بوون، هەروە ها بە هێزەوە هاتنە دەرێ. بۆیە لەوانەیە ئەم سەردانە سەرەتایەک بێت بۆ هەماهەنگی پارلەمان و حکومەت لە پێناو بەرژەوەندی گشتی و پاراستنی سەروەری خاکی پیرۆزی کوردستان.


سازش لەسەر دۆسییەی تیرۆرەکەی کازمی دەکرێت؟ – ناوەندی لێكۆڵینەوەی رووداو\nسازش لەسەر دۆسییەی تیرۆرەکەی کازمی دەکرێت؟\nچارەنووسی دۆسییەی هێرشە درۆنییەکەی سەر ماڵی کازمی چی دەبێت؟ ئایا وەک خۆی و هەندێک لە راوێژکارەکانی گوتوویانە، حکومەت ناوەستێ هەتا تۆمەتباران رادەستی دادگا دەکات یان وەک چەندین کەیسی گرنگی پێشوو هەوڵەکانی حکومەت سەرناگرێ و دواتر خۆی لێ کەڕ دەکات؟ ئاماژەی گوتەکانی کازمی کە دەیگوت ئەوانە دەناسم کە هێرشەکەیان کرد لەگەڵ بەیاننامەکەی ئەنجومەنی وەزاری ئاسایشی نیشتمانی، بۆ ئەوە بوون کە گرووپی چەکداریی رێکخراو لە پشتی هەوڵی تیرۆرەکەوە بوون، بەڵام ئایا حکومەت گرووپێکی دیاریکراو تۆمەتبار دەکات یان تەنیا کەس یان چەند کەسێک وەک بکەری تاک دەداتە دادگا؟\nئەو بەیاننامەیەی کە ئەنجومەنی وەزاری بۆ ئاسایشی نیشتمانی لە دوای هەوڵی تیرۆرکردنی کازمی بڵاوی کردەوە رستەیەکی سەرنجڕاکێشی تێدابوو، ئەویش ئەوەبوو کە گرووپە چەکدارە تاوانکارەکان دانبەخۆداگرتنی حکومەت و هێزە چەکدارەکان بە نیشانەی لاوازی هەژمار دەکەن. ئەم قسەیە یەکەم واتای ئەوەبوو کە حکومەت هەر لە ساتەکانی یەکەمەوە گومانێکی هەبووە کە چ لایەک هەوڵی تیرۆرکردنی مستەفا کازمیی داوە، چوونکە لەڕێی باسی دانبەخۆداگرتنەوە، ئاماژەی بە ئەزموونی رابردووی لەگەڵ ئەو لایەنانە کردووە. رۆژی دواتر خودی مستەفا کازمیی گوتی ئەوانە دەناسێت کە هێرشەکەیان کردووە، بەڵام سەرەڕای ئەوەش، هێشتا حکومەت بەڕەسمی هیچ لایەکی بە هەوڵی تیرۆرکردنی کازمی تۆمەتبار نەکردووە!\nبەشداریکردنی کازمی لە کۆبوونەوەی چوارچێوەی هاوئاهەنگی کە سەرانی کەتائیبی حیزبوڵڵا و عەسائیبی ئەهلی هەقیشی تێدابووە کە لە رۆژانی رابردوودا زۆرجار چاویان لەکازمی سوور کردبووەوە و لە هەندێک سەرچاوەی میدیاییشدا وەک بکەرانی رووداوەکە ناویان هاتبوو، لەگەڵ بێدەنگیی حکومەت لە ئاشکراکردنی بکەرانی رووداوەکە ئەویش لەکاتێکدا کە سەرۆکوەزیران خۆی گوتبووی دەزانم کێن، بۆنی سازشێکی لێدێت.\nئەمەش دوای هاتنی ئیسماعیل قائانی فەرماندەی سوپای قودس بۆ عێراق واتایەکی زیاتر پەیدا دەکات.\nبەیاننامەی کۆبوونەوە لەگەڵ چوارچێوەی هاوئاهەنگی\nبەیاننامەی کۆبوونەوەی چوارچێوەی هاوئاهەنگی( ماڵی شیعی بەبێ سەدر) لەگەڵ بەرپرسانی پلەبەرزی عێراق لەوانەش مستەفا کازمی، سەرەداوی دیکەش لەسەر چارەنووسیی ئەو کەیسە دەردەخەن:\nیەکەم: ماددەی یەکەمی بەیاننامەکە بۆ کەیسی تەقەکردن لە ناڕازییەکانی ئەنجامی هەڵبژاردن تەرخانکراوە کە وا مەزەندە دەکرێت زیاتر لە لایەنگرانی حەشدی شەعبی بن و کەیسی هێرشە درۆنییەکەی سەر ماڵی سەرۆکوەزیرانیش خراوەتە پلەی دووەم و لە خاڵی دوای ئەوەدا باسکراوە. واتا بابەتی هەرە لە پێش نییە و خودی کازمیش بەمە رازی بووە!\nدووەم: بەستنەوەی کەیسی تەقەکردن لە ناڕازییەکانی ئەنجامی هەڵبژاردن و هێرشە درۆنییەکەی سەر ماڵی کازمیی، واتای ئەوە دەدات کە دەبێ «دان» و «ستاندنێک» هەبێت، واتا بێ بەرامبەر نییە. بەڵێنی لایەنەکان بۆ هاوکاریکردن و رادەستکردنی بەرپرسانی ئەو رووداوە بە حکومەت، بۆخۆی ئەو پرسیارە دروستدەکات کە ئایا لانیکەم هەندێک لەو لایەنانەی کە لەو کەیسەدا تۆمەتیان لەسەرە، لەکۆبوونەوەکەدا بەشداربوون؟ دانیشتنی کازمیش لەگەڵیان، نیشانەی ئەوەیە کە وەک کەیسەکانی پێشتر، دەسەڵاتێکی زۆری نییە و زیاتر مەیلی بۆ ئەوەیە لەگەڵیان سازش بکات.\nسێیەم: خاڵی چوارەمی بەیاننامەکە بەشێوەی ئاشکرا ئەنجامی هەڵبژاردنەکان دەخاتە ژێر پرسیار کە بە شتێکی ناپیشەیی ناوی بردوە، ئەویش لە کاتێکدا کە حکومەت بە پرۆسەیەکی پاک و بێگەرد ناوی دەبات! راستییەکەی، ئەنجامەکانی هەڵبژاردن یەکێک لەو هۆکارانەیە کە بەشێک لە گرووپەکانی حەشد لەبەر ئەوە لە کازمی لالووتن!\nخاڵی جەوهەری ئەوەیە کە لەو کۆبوونەوەیەدا کە کازمی تێیدا بەشداربووە بەیاننامەیەک دەرچوو کە تێیدا نەک هەر ئەنجامەکان دەباتە ژێر پرسیار، بەڵکوو باس لە گەڕان بۆ چارەسەرێکی یاسایی و بانگهێشتکردنی کۆبوونەوەیەکی نیشتمانی بۆ چارەسەرکردنی «قەیرانی ئەنجامەکانی هەڵبژاردن » دەکات. ئەمە بەر لە هەر شتێ، درزێک دەخاتە بەینی کازمی لەگەڵ سەدر کە لەماوەی رابردوودا پشتیوانیی سەرەکیی مانەوەی حکومەتەکەی بوو!\nسەدر بە ئەنجامەکان رازییە و بانگەشەی پێکهێنانی حکومەتی زۆرینە دەکات کە رەنگە بە ئاسانیش بۆی نەلوێ.\nچوارەم:لەخاڵی پێنجەمی بەیاننامەکەدا باس لە چارەسەرکردنی «هەموو کێشەکان» دەکرێت، ئەویش لەکاتێکدا لەخاڵەکانی پێشتردا باسی کەیسی تەقەکردن لە ناڕازییەکانی ئەنجامی هەڵبژاردن، دۆسییەی تیرۆرەکەی کازمی و بابەتی هەڵبژاردن کراوە. بێشک، بێجگە لەو سێ پرسە، گەلێک کێشەی دیکە لەنێوان کازمی و گرووپە چەکدارەکان دا هەیە. هەر لە کەیسی گیراوەکانی حیزبوڵڵا، نمایشی سەربازی رەبعەڵڵا و هەڵکوتانە سەرناوچەی سەوز و سەرپێچی کردن بە فەرمانی فەرماندەی هێزە چەکدارەکان و… تاد دەرکەوتووە کە گرفتەکانیش قووڵن.\nلەسەرەتاکانی ئەم مانگەدا چوار موشەک گیرابوونە گەڕەکی مەنسوور لەبەغدا کە یەکیان لە نزیک بنکەیەکی دەزگای هەواڵگری کەوتووەتە خوارەوە و هەندێک سەرچاوەی میدیاییش گوتوویانە ئەوە رێک لەو رۆژەبوو کە مستەفا کازمی سەردانی دەزگای هەواڵگری کردووە. هەرچەندە حکومەت ئەمەی رەتنەکردۆتەوە بەڵام هیچ بڵاوکراوەیەکیشی لەسەری نەبووە. با ئەمە لەجێی خۆی بوەستێ، ئەبوئالا وەلائی سەرکردەی کەتائیبی سەیدوشوهەدا لە رۆژانی رابردوودا گوتبووی ناهێڵین کازمی بگەڕێتەوە سەر کارەکەی جارانی خۆی کە دیارە مەبەست سەرۆکایەتی دەزگای هەواڵگرییە! مستەفا کازمیش لە درێژەی کاردانەوەکانیدا لەدژی هێرشە درۆنییەکە گوتبووی «دەستی دادپەروەری دەگاتە بکوژی شەهید عەقید نبراس فەرمان، ئەفسەری دەزگای هەواڵگریی نیشتمانیی عێراق»، عەقید نبراس یەکێک لەو ئەفسەرانەی دەزگای هەواڵگرییە کە ساڵی ٢٠٢٠ تیرۆر کرابوو. ئەم باسە زیاتر لەگەڵ ئەو هێرشە میدیاییەکانەی رۆژانی رابردوو زیاتر واتاداردەبێت کە تێیدا ناڕاستەوخۆ کازمی بەوە تۆمەتبار دەکرا کە وەختێک سەرۆکی دەزگای هەواڵگری بووە، دەسی لە رووداوی کوژرانی فەرماندەی پێشووی سوپای قودس و ئەبومەهدی موهەندیس دا هەبووە!\nلێرەدا چ شتێک هێرشە درۆنییەکە، تیرۆرکردنی ئەفسەرانی دەزگای هەواڵگری و رۆڵی مستەفا کازمی لە دەزگای هەواڵگری بەیەکەوە گرێدەدات؟ بۆچی لەم وەختانەدا ئەوەندە باسی ئەو دەزگایە دەکرێ؟\nرەنگە وردەکارییەکان هەر لە تاریکیدا بمێننەوە، بەڵام لەوانەی کە دەرکەتوونەتە ناو میدیاکان، دەکرێ کێشەی دەزگای هەواڵگریش لەسەر گرفتەکانی دیکەی نێوان کازمی و گرووپە چەکدارەکان کەڵەکە بکرێت.\nئەگەر رەفتارەکانی رابردووی لەبەرچاو بگرین، دواجار هەر رێگای سازشی کازمی لەگەڵ گرووپە چەکدارەکان دیار دەبێت. ئەو ناچاربوو تۆمەتبارانی هێرشە موشەکییەکان بەربدات کە دواتر هاتن و وێنەکەشیان سوتاند. نەک هەر ئەوە، نمایشی سەربازییان کردو، هەڕەشەیان لە سەرۆکوەزیرانیش کرد و …تاد. دواجار لە هەموو ئەوانەدا حکومەت بە گوتەی خۆی «دانی بەخۆیدا گرت»، یان دەکرێ بێژین سازشی کرد. لە بابەتی هێرشە موشەکییەکانیشدا هەر رێگای رێککەوتنێکی رانەگەیەنراوی گرتەبەر. بەوەش لە مانگی ٧ وە تا کۆتایی هەڵبژاردن هێرشێکی جیدی نەکرا و جۆرێک ئاگربەست کرا.\nرەنگە بۆ دۆسییەی هێرشە درۆنییەکەش هەروا بێت. بەشێکی ئەمە لەبەر ئەوەیە کە سەرۆکوەزیران کوتلەیەکی سیاسیی نییە تا پشتی بگرێت. بەڵام ئەوە هەموو شت نییه.\nرەنگە کەسانێک وەک بەرپرسانی رووداوەکە ناوببرێن بەڵام لە شتێکی ئەستەم دەچێ، لانێکم جارێ کازمی بێت لایەنێکی سیاسیی- چەکدار تۆمەتبار بکات و بیداتە دادگا.\nچونکە ئەگەر وابێت ئەوا ئاسۆی شەڕێکی ناوخۆیی روونتر دەبێ و جارێ حکومەتیش لاوازترە لەوەی کە بتوانێت بەرگەی یاخیبوونێکی ئاشکرای هەندێک لە گرووپە چەکدارەکان بگرێت.\nبەدەر لەوە، لەوانەیە شاراوە هێشتنەوەی لایەنی سەرەکیی پشت هەوڵی تیرۆرەکە، کارتەکانی دەستی کازمی بۆ وەرگرتنی ئیمتیاز لە هەندێک لەو لایەنانەش زیاتر بکات کە نایانەوێت ئەو بۆ جاری دووەم ببێتەوە بە سەرۆکوەزیران، دیارە ئەگەر بەتەمای مانەوە بێت!


بەرەو کۆنگرەی سەندیکای پزیشكانی کوردستان(٩)\nسیستمی ناوخۆی پێشنیارکراوی سەندیکا\nبەشی یەكەم :\nبریارە سه‌ره‌کیه‌کان/ ماددەی سێ\nماددەی سێی سیستمی ناوخۆی پێشنیارکراوی سەندیکای پزیشکانی کوردستان تەرخانکراوە بۆ ئامانجەکانی سەندیکا. بەشێکی زۆری ئەو ئامانجە، خاڵی پۆزەتیڤن و قابیلی جێبەجێکردنن. بەڵام بەشێکیشیان زۆر لاستیکین و دەستەواژەی فراوانیان بۆ بەکارهاتوە کە ئەگەری جێبەجێکردنیان لە لایەک و هەڵسەنگاندنی توانا و سەرکەوتنی سەندیکا لە لایەن تەواوی پزیشکانەوە بۆ جێبەجێکردنی ئەو خاڵانە، ئەستەم دەکات ئەگەر نەکردەی نەکات.\nلە دەستنیشانکردنی ئامانجەکانی هەر رێکخراوێک یا دەزگایەکی فەرمی و نافەرمی، گرنگە ئەو ئامانجانە دابەشبکرێن بۆ سەر دو جۆر: ئامانجی درێژخایەن (Goals) و ئامانجی نزیکخایەن (Objectives). دەشێت ئەم پۆلێنکردنە میکانیکی بێت، بەڵام کۆمەڵێک سودی پراکتیکی هەیە بۆ کاری داهاتوی سەندیکای پزیشکان. لە کاتێکدا کە ئامانجە درێژخایەنەکان، وەکو لە ناوەکە خۆیەوە دیارە، هەوڵی بە دەستهێنانی کۆمەڵێک دەستکەوتی دور و ستراتیژی بۆ پزیشکان دەدات، ئامانجە نزیکخایەن و ئانییەکان نزیکتر دەڕوانن و پراکتیکیترن. بۆ نمونە دەشێت سەندیکای پزیشکانی کوردستان بڕیار بدات کە دەبێت سەندیکاکە لە ماوەی نێوان ئەم کۆنگرەیە و کۆنگرەی داهاتودا کۆمەڵێک ئامانجی نزیکخایەنی دیاریکراوە دەکاتە ئەرکی خۆی و دەبێت بە دەستیان بهێنیت.\nیەکێک لەو پێوەرانەی کە دەکرێت بۆ دەستنیشانکردنی ئامانجە نزیکخایەنەکان بەکاربهێنرێت ئەوەیە کە تا چەند ئەو ئامانجانە لە گەڵ ئەوەی پێی دەوترێت (SMART) یەک دەگرێتەوە. ئەو پێوەرە لە پیتی یەکەمی پێنج وشەی ئینگلیزی، داتاشراوە، کە ئەمانەن: Specific واتە دیاریکراو؛ Measurable واتە قابیلی ئەژماردن و پێوانە؛ Achievable واتە قابیلی بەدەستهێنانە؛ Realistic واتە واقیعیە؛ و Timely واتە پەیوەستە بە خشتەیەکی دیاریکراوی کاتەوە. ئەگەر ئەو ئامانجانەی لە سیستمی ناوخۆی پێشنیارکراوی سەندیکای پزیشکاندا هاتوە، لە بەر ڕوناکیی ئەو پێوەردا بخوێنینەوە و هەڵبسەنگێنین، تەماشا دەکەین کە زۆربەیان لە ئامانجی دورخایەن نزیکدەبنەوە تا کۆمەڵە ئامانجێک کە دیاریکراون و دەکرێت بپێورێن و قابیلی بە دەستهێنانبن و واقیعین و پابەندن بە خشتەیەکی دیاریکراوی کاتەوە. لێرەدا نامانەوێت یەکە بە یەکە ئامانجەکان ڕەخنە بکەین و هەوڵ بدەین کە بیانگۆڕین بۆ کۆمەڵە ئامانجێک کە دەشێت ئەو پێوەرەی بەسەردا جێبەجێببێت. لە ڕاستیدا ئەوە ئەرکی خودی کۆنگرەیە کە خوێندنەوەیەکی زانستیانە بۆ ئەو ئامانجانە بکات و ئەو پێوەرە یا هەر پێوەرێکی تر کە ئەو بە باشی دەزانێت بەکاربهێنێت بۆ ئەو پرۆسەیە.\nئەوەی لێرەدا دەمەوێت تیشکی بخەمە سەر، یەکێکە لەو ئامانجانە کە لە لیستەکەی سیستمەکە هاتوە و پێم وایە دەبێت زۆرترین قسەی لەسەر بکرێت و کۆنگرەی سەندیکای پزیشکان بگاتە بڕیارێکی یەکلاکەرەوە دەربارەی، کە ئەویش خاڵی سێیەمی ئامانجەکانە کە دەڵێت " چاو دێری و پاراستنی کاری پیشه‌یی پزیشکان ده‌کات بۆ رێگرتن له هه‌له‌ی وا که پیرۆزی پیشه‌که بخاته ژیر پرسیار و مه‌ترسیه‌وه".\nلە زۆر شوێنی ئەم زنجیرە وتارە جەختمان لەسەر پرنسیپێکی سەرەکیی کاری پیشەیی و ڕێکخراوەیی کردوەتەوە کە ئەگەر بێتو بە تەواوەتی لێی تێبگەین، دەزانین ئەم خاڵە یا ئەم ئامانجە زیادەیە و دەبێت لە سیستمەکە دەربکرێت. سەندیکای پزیشکانی کوردستان، بەو پێوەدانگەی کە ڕێکخراوێکی پیشەیی و دیموکراسیە، وەکو لە پێناسەی سەندیکاکە لەم سیستمەدا هاتوە، کاری یەکەم و کۆتایی ئەوەیە کە داکۆکی لە پزیشکان بکات. هیچ ڕێکخراوێک یا دەزگایەک یا سەندیکایەک ناتوانێت لە یەک کاتتدا هەم داکۆکی لە ئەندامەکانی بکات و هەمیش دیسپلینیانبکات. کۆکردنەوەی دەسەڵاتەکانی داکۆکیکردن و پاڵپشتیکردن و بەرگەریکردن لە لایەک و دەسەڵاتی دیسپلینکردن و چاودێریکردن و ڕێگەگرتن لە هەڵەی پزیشکان، لە یەک دەزگا یا لە یەک سەندیکادا کارێکی هەڵەیە کە دەرئەنجامی باشی لێناکەوێتەوە. سەندیکای پزیشکانی کوردستان وەکو ڕێکخراوێکی پیشەیی دیموکراسی، دەبێت کاری یەکەم و ئاخیری داکۆکیکردن بێت لە پزیشکان. دەبێت ئەو ڕێکخراوە هەمو توانا و دەسەڵاتەکانی بۆ ئەوە تەرخانبکات کە گەرەنتی ژیانێکی ئاسودە بۆ ئەندامەکانی مسۆگەر بکات. دیسپلینکردن و ڕێکخستنی کاری پزیشکان بە ڕێکخراوێکی پیشەیی و دیموکراسی ناکرێت کە هەمو ئەندامەکانی لە خودی پزیشکانن. ئەو کارە دەبێت بە دەزگایەکی دەوڵەتی و فەرمی بسپێردرێت کە دەسەڵاتی یاسایی و جێبەجێکردنی هەبێت. کۆکردنەوەی ئەو دو دەسەڵاتە لە دەستی سەندیکایەکی پیشەییدا لە ماوەی ڕابوردو دو کێشەی گەورەی بۆ پزیشکان دروستکردبو. لە دیویکیدا سەندیکا نەیتوانی بە تەواوەتی داکۆکیکارێکی سەرسەختی پزیشکان بێت و نەیتوانی هەمو توانا و هێزی بۆ ئەو ئامانجە قورسە تەرخان بکات و بە دیوەکەی تریشدا نەیتوانی ڕۆڵێکی چالاک ببینێت لە دیسپلینکردن و ڕێکخستنی کاری پزیشکان و ڕێگەگرتن لە ڕونەدانی هەڵە و پێشێلکردنی بنەما پیشەیی و ئیتیکیەکانی کاری پزیشکی. دواجار، زۆر قورسە بۆ پزیشکێک کە هاوپیشکەی لەسەر کارێکی هەڵە سزابدات. قورسیی ئەو کارە چەندبارە دەبێتەوە ئەگەر ئەوە لەیادنەکەین کە سەندیکای پزیشکانی کوردستان بۆ خۆی ڕێکخراوێکی پیشەییە و دەسەڵاتێکی ئەوتۆی نیە.\nبۆیە یەکێک لەو بڕیارە ئازایانەی کە دەبێت سەندیکای پزیشکانی کوردستان لە کۆنگرەی داهاتوی خۆی بیدات ئەوەیە کە پێناسەکانی پیشەییبونی خۆی تۆخکاتەوە و داوای دروستکردنی دەزگایەکی دەوڵەتیی فەرمیی بکات کە ئەرکی ڕێکخستنی کاری پزیشکان بگرێتە ئەستۆ. ئەم جیاکردنەوەیەی کاری پیشەیی و سەندیکایی لە لایەک و ڕێکخستنی کاری پزیشکان لە لاکەی ترەوە لە زۆر وڵاتی پێشکەوتوی دنیادا نمونەی هەیە و دەتوانین لێرەدا ئەزمونی بریتانیا باسبکەین. لەو وڵاتەدا ڕێکخراوێک هەیە بە ناوی BMA کە وەکو سەندیکایەک و ڕێکخراوێکی پیشەیی پزیشکان چالاکە و داکۆکی لە مافەکانی پزیشکان دەکات و ئەندامبون لەو ڕێکخراوە خۆبەخشە. لەهەمانکاتدا، دەزگایەکی تر هەیە بە ناوی GMC کە پزیشکان لای خۆی تۆماردەکات و ئەو پزیشکەی لەو دەزگایە تۆمارنەکرابێت بۆی نابێت کاری پزیشکی بکات. دەزگای دوەم کۆمەڵێک دەسەڵاتی هەیە کە بواری بۆ دەڕەخسێنێت کاری پزیشکان ڕێکبخات و دڵنیاییەک بە هەمو کۆمەڵگا ببخشێت کە بەڵێ کار و چالاکییەکانی پزیشکان پابەندە بە کۆمەڵێک ستانداردی زانستی و ئیتیکی. ئەگەر ئەوە بهێنینەوە یادی خۆمان کە تەواوی سیستمی خوێندن و کاری پزیشکی لە کوردستان و عێراقدا سەرەتاکانی لە بریتانیاوە سەرچاوەی گرتوە، تێدەگەین کە قورس نیە سود لەو مۆدێلە وەربگیرێت و لە کوردستانیشدا جێبه‌جێ بکرێت.\n29/03/2012 بینین: 2848


ئەو پەتایانەی کە مرۆڤایەتییان شەکەت کرد\nساڵی ١٩١٨ ئەنفلۆنزای ئیسپانی، جیهانی گرتەوەو بووە هۆی گیان لەدەستدانی نزیکەی پەنجا ملیۆن کەس.\nساڵانی ١٣٤٨و ١٣٤٩ ئەوروپا، تاعوونی ڕەشی بەخۆوە بینی کە بووە هۆی لەناوچوونی نزیکەی بیست ملیۆن کەس.\nبە وتەی (تیدیرۆس گیبریسۆس) بەڕێوەبەری گشتی ڕێکخراوی تەندروستی جیهانی، تەشەنەسەندنی ڤایرۆسی کۆرۆنا گەیشتووەتە قۆناخی یەکلاکەرەوەو ئەگەری ئەوەش هەیە ببێتە پەتایەکی گشتی. لەڕاستیدا ڤایرۆسی کۆرۆنا، تازەترین ئەڵقەی زنجیرەیەک پەتایە کە لەمێژوودا سەرانسەری جیهانیان گرتووەتەوەو بەهۆیانەوە ملیۆنەها کەس گیانیان لەدەست داوە.\nلێرەدا دیارترینی ئەو پەتایانە دەخەینەڕوو کە لە مێژوودا مرۆڤایەتییان شەکەت کردووە:\nساڵی ١٦٥ی میلادی ئەم تاعوونە بڵاوبووەتەوە. بەپێی گێڕانەوەکانی (کاسیۆس دیو) مێژوونووسی ڕۆمانی، بەهۆی ئەم پەتایەوە ڕۆژانە لانیکەم دوو هەزار کەس گیانیان لەدەست داوە. هەندێک لە توێژینەوە هاوچەرخەکان ئاماژە بەوە دەکەن کە تاعوونی ئەنتۆنی پەتای ئاوڵە بووە، لەسەر بنەمای ئەو نیشانانەی کە کاسیۆس دیو باسی کردوون، ئەم نەخۆشییە دیاری کراوە. بەگوێرەی ئینسایکلۆپیدیای مێژووی دێرین پەتاکە تا ساڵی ١٨٠ی میلادی بەردەوام بووەو قوربانییەکی بێشوماری لێکەوتووەتەوە.\nلەنێوان ساڵانی ٥٤١و ٥٤٢ی میلادیدا، لە سەرانسەری ناوچەی قەڵەمڕەوی ئیمپراتۆریەتی بیزەنتی لە ئاسیاو ئەفریقاو ئەوروپا بڵاوەی کردووە. بەگوێرەی بەڵگەنامەکان، ئەم پەتایە سەرەتا لە میسر سەری هەڵداوەو گوازراوەتەوە بۆ قوستەنتینە. لەو سەردەمەدا ئیمپراتۆریەتی بیزەنتی بۆ پڕکردنەوەی پێداویستییە پزیشکییەکانی پشتی بە میسر بەستووە. بەگوێرەی ڕاپۆرتی ریکخراوی تەندروستی جیهانی، ئەو پەتایەش هەزاران کەسی کوشتووە.\nساڵانی ١٣٤٨و ١٣٤٩ ئەوروپا، تاعوونی ڕەشی بەخۆوە بینی کە بووە هۆی کوژرانی نزیکەی بیست ملیۆن کەس. توێژینەوەیەک لە ساڵی ٢٠١٨ ئەنجام دراوە، ئاماژەی بەوە کردووە کە مرۆڤ هۆکاری سەرهەڵدانی پەتاکە بووە نەک مشک.\nتاعوونی گەورەی لەندەن\nلەنێوان ساڵانی ١٦٦٥و ١٦٦٦دا لەندەن پایتەختی بەریتانیا پەتای ناسراو بە تاعوونی گەورەی لەندەنی تێدا بڵاوبووەوە کە سەرچاوەکەی هۆڵەندا بوو. بەهۆی پەتاکەوە سەد هەزار کەس گیانیان لەدەستدا کە لەو سەردەمەدا چارەکێکی کۆی داینشتوانی شارەکە بوون. ساڵی ٢٠١١ زاناکان توانییان جیناتی پەتاکە بدۆزنەوە، ئەویش لەڕێی دەرهێنانی چەند بەشیکی وردی (DNA)ی بەکتریاکە لە ددانی هەندێک مردووی چاخەکانی ناوەڕاست لە لەندەن. زاناکان دووپاتیان کردەوە کە ئەو بەکتریایە هۆکاری سەرهەڵدانی تاعوونە تازەکە بووە.\nئەم پەتایە ساڵی ١٧٩٣ لە ناوچەی فیلادیلفیای ئەمریکا سەری هەڵدا. بەگوێرەی ماڵپەری (History.com) بەهۆیەوە نزیکەی ٤٥ هەزار کەس گیانیان لەدەست داوە.\nتاعوونی گەورەی شاری مارسیلیا\nساڵی ١٧٢٠ تاعوونێکی کوشندە بە شاری مارسیلیای فەرەنسادا بڵاوبووەوە کە بووە هۆی کوژرانی ١٠٠ هەزار کەس.\nساڵی ١٨٢٠ پەتای کۆلێرا ناوچەکانی باشووری خۆرهەڵاتی ئاسیای گرتەوەو بەهۆیەوە زیاتر لە ١٠٠ هەزار کەس گیانیان لەدەستدا. پەتاکە لە شاری کالکۆتا-ی هندستانەوە سەری هەڵداو پاشان بە باشووری ئاسیاو خۆرهەڵاتی ناوەڕاست و کەنارەکانی دەریای سپیی ناوەڕاستدا بڵاوبووەوە تا گەیشتە چین.\nلەنێوان ساڵانی ١٩١٠و ١٩١١ لە ناوچەی مەنشوریای چین بڵاوبوەوە. بەگوێرەی ماڵپەری (Disasterhistory.org) بەهۆی ئەو پەتایەوە نزیکەی ٦٠ هەزار کەس گیانیان لەدەست داوە.\nبەگوێرەی توێژینەوەیەک کە ساڵی ٢٠١٨ لە (BBC) بڵاوبووەتەوە، ژمارەی قوربانییەکان زۆر بووە، چونکە لەو ساڵەدا تازە ڤایرۆسەکان دۆزرابوونەوە.\nویندی بارکلای لە زانکۆی ئیمپریال کۆلیژ لە لەندەن دەلێت: "لەو سەردەمەدا پزیشکەکان درکیان بەوە نەدەکرد کە ڤایرۆسەکان هۆکاری پەتاکانن". هەربۆیە ڕێگاکەی بەردەمیشیان هێشتا درێژ بوو بۆ دۆزینەوەی دەرمانی دژە ڤایرۆس و پێکوتە بۆ بەرگرتن لە بڵاوبوونەوەی پەتاکان و چارەسەری خێرای توشبووان.\nلەنێوان ساڵانی ١٩٥٧و ١٩٥٨ ئەم پەتایە لە چین سەری هەڵدا، پاشان لە سەنگافورەو هۆنگ کۆنگ و دوای ئەوانیش لە ئەمریکا بڵاوەی کرد. قوربانییەکی زۆری لێکەوتەوە.\nبۆ یەکەم جار لە ساڵی ١٩٧٦دا لە کۆنگۆ سەری هەڵداو پاشان بە سەرانسەری جیهاندا بڵاوبووەوە، ژمارەی توشبووان گەیشتە ٣٦ ملیۆن کەس.\nساڵی ٢٠١٤ زاناکان گەیشتنە ئەو باوەڕەی کە لە بیستەکانی سەدەی ڕابردودا لە شاری کینشاسای پایتەختی کۆماری کۆنگۆی دیموکراتی ئایدز سەری هەڵداوە. ئەوان ڕایانگەیاند: "کۆمەڵێک ڕووداو بوونەتە هۆی بڵاوبوونەوەی ڤایرۆسی (H1N1)ی ناسراو بە ئایدز، لەوانە: گەشەی دانیشتوان و بازرگانی سێکس و جووڵەی هێڵی ئاسنین".\nساڵی ٢٠٠٩ پەتای ئەنفلۆنزای بەراز بڵاوبووەوە، سەرەتا لە مەکسیک دۆزرایەوە بەرلەوەی بە جیهاندا بڵاوبێتەوە. بەگوێرەی ڕێکخراوی تەندروستی جیهانی ئەنفلۆنزای بەراز لە ترسناکترین ڤایرۆسەکانە کە توانای خێرای خۆگۆڕینی هەیە بۆ هەڵاتن لەو پێکوتەیەی لە جەستەی توشبوو دەدرێت.\nڕێکخراوەکە لە ساڵی ٢٠١٠دا ڕایگەیاند کە بەهۆی پەتاکەوە ١٨ هەزار کەس گیانیان لەدەست داوە.\nکانوونی یەکەمی ٢٠١٣ ئەم پەتایە لە گینیاوە سەری هەڵداو گەیشتە وڵاتانی دراوسێی وەکو لایبیریاو سیرالیۆن. دوای ئەوە ناوی "ڤایرۆسی ئیبۆلای خۆرئاوای ئەفریقا"ی بەسەردا بڕا، کە بەو هۆیەوە هێندەی نەمابوو ئابووری ئەو سێ وڵاتە داڕوخێت. هەر هەمان ساڵ نزیکەی شەش هەزار کەس بەو پەتایە مردن. ساڵی ٢٠١٨ جارێکی دیکە پەتاکە کۆماری کۆنگۆی دیموکراتی گرتەوەو بەهۆیەوە ٢٢٠٠ کەس گیانیان لەدەست دا.\nساڵی ٢٠٢٠ ڤایرۆسی کۆرۆنا بە زۆربەی وڵاتانی جیهاندا بڵاوبووەوە کە سەرەتا لە شاری (ووهان)ی چینیەوە سەری هەڵداو تا ئامادەکردنی ئەم ڕاپۆرتە ژمارەی قوربانیەکانی بەم شێوەیەیە: لە سەرانسەری جیهاندا نزیکەی سەد هەزار کەس تووش بوون. لەوانەش زیاتر لە سێ هەزار کەس گیانیان لەدەست داوەو زیاتر لە ٥٠ هەزار کەسیش چاک بوونەتەوە. تەنها لە چین ٢٧٠٠ کەس گیانیان لەدەست داوە. لە ئیتالیا زۆرترین ڕێژەی توشبوون لە کیشوەری ئەوروپا تۆمار کراوە. لە ئەمریکا دوو کەس گیانیان لەدەست داوە.\nلە عیراق نزیکەی ١٠ حاڵەتی توشبوون تۆمار کراوە. لە شاری سلێمانی چوار حاڵەت تۆمار کراوە. ڕۆژی سێشەممە ٣ی٣ی٢٠٢٠ مامۆستایەکی ئاینی لە شاری سلێمانی کۆچی دوایی کرد کە بەشێک لە کەناڵەکانی میدیا بڵاویان کردەوە گوایە ئەو کەسە توشبووی کۆرۆنا بووەو بەو هۆیەوە گیانی لەدەست داوە.


15 تشرینی دووهەم 2021 – www.facebook.com/anarkistan.net ***** sekoy-anarkistani-kurdiy-zman@riseup.net ***** https://i-f-a.org\nرۆژ: تشرینی دووه‌م 15, 2021\nزەوتکردنی ئازادیی و سزادان\nبە گوێرەی میدیا ئەوروپا بۆ جارێکی دیکەش رووبەڕوی پەتای کۆرۆنا بە خەستی دەبێتەوە گەر هەندێك پێوەر و ئامادەکاریی نەکرێت. ئەوە هۆڵەندە لە هەفتەی پشووەوە جارێکی دیکە لۆکداونی کردەوە، هاوکاتیش لە شارێکی سەروی وڵاتەکەوە پرۆتێستێکی گەورە بووە دژ بە لۆکداون و 15 کەس دەستبەسەر کراون .\nلە نیوە شەوی دوێنێ شەوەوە نەمسا بڕیاری دا کە ئەو کەسانەی کە ڤاکسینیان لە خۆیان نەداوە و لە سەرو تەمەنی 12 ساڵییەوەن، کە ژەمارەیان 2 ملیۆن کەسە ، دەبێت لە ماڵدا بمێننەوە مەگەر بە هۆی چوونە سەر کار و کڕینی پیداویستی خواردن و خواردنەوە بتوانن بچنە دەرەوە . بۆ ئەمەش حکومەت بڕیاری داوە کە سەیتەرەی پۆلیس لەسەر شەقامەکان دابنێن لە خەڵك بپرسن ،گەر کەسێك لەوانەی کە ڤاکسینیان لە خۆیان نەداوە یەکسەر سزا بدرێن ، جا بزانە دەبێت چەند هەزار پۆلیس لەسەر شەقامەکان بن بۆ سزاندانی خەڵکی .\nهاوکاتیش خۆپیشاندن لە ڤییەنا دژ بەمە کراوە. لە لایەن خۆپیشاندەرانەوە ئەمە بە غەدر و سیاسەتی هەڵاواردن و دابەشکردنی هاووڵاتیان و جیاکردنەوە و بەیەکادانیان، دەزانن بەرانبەریا و لێسەندنەوەی ئازادییەکانیانە. لە دروشم و باگەشەکانیان ” جەستەی خۆمان ، ئازادیمان بڕیاردەدات” کچێکی گەنج دەڵێت ” من شەڕ بۆ ئازادیی دەکەم”\nئەوەی ئاشکرایە حکومەت و سیاسییەکان و زاناکان لە ئەوروپادا فەشەلیان هێنا هەر لە سەرەتاوە لە ڕوبەڕووبوونەوەی کۆرۆنادا ، کە وەکو پێویست ئامادەکارییان بۆ نەکرد و لە ئێستاشا لەوە ناکات بتوانن بەوەی کە زۆر کەم زانیارییان لەسەر ڤایرۆسەکە هەیە و زۆری ئەو ئامۆژگاری و ڕێنمایانەی کە دەیانکرد نەیتوانی لە ماوەی 19 مانگدا بنەبڕی ڤایرۆسەکە بکەن بۆیە لە هەر وڵاتێکدا بە هۆکارێکی تایبەتی دەیانەوێت گرفتەکە بکەنە کۆڵی هاووڵایتیانیان و ئەوان لۆمە بکەن لە بڵاوبوونەوەی کۆرۆنادا. بۆ نموونە لە بریتانیا داوا دەکەن لە زستان خەڵکی هەوایی ناو مەتبەخ و ژورەکان بکەنەوە لەگەڵ هەموو ڕؤژێک زیاتر لە سەعاتێك پەنجەرەی ژوەرەکان بکەنەوە، گوایە ئەمە خۆپاراستنێکی باشە لە کۆرۆنا. لە نەمسا سزای ئەوانە دەدەن کە خۆیان نەکوتاوە ، ئەگەر چی پێشتریش مەنعی چونە چێشتخانە و سینەما و باڕیان لێکراوە. لە ئەڵمانیا بڕیارە ئەوانەی کە لە نەمساوە دەگەنە ئەوێ دەبێت بۆ ماوەی 10 ڕۆژ خۆیان کەرەنتینە بکەن.\nلای حکومەتی نەمسسا گوایە بەرزبوونەوەی ڕێژەی تووشبوو بە ڤایرۆسەکە ئەوەیە کە خەڵکێکی زۆر خۆیان نەکوتاوە تەنها لە سەدا 65 ی خەڵکەکەی خۆیان کوتاوە ، کە نزمترین ڕێژەیە لە ئەوروپا . ئەی خۆ لە ئەڵمانیا لە سەدا 67.5 ی خەڵکەکەی خۆیا کوتاوە ، لە هۆڵەندە لە سەرو لە سەدا 84 ی خەڵکەکەی کوتراوە ، لە بریتانیا یەکەم ولاتی ئەوروپی بوو کە ڤاکسینی بەکارهێنا و لە ئێستاشدا نزیکەی 13 ملیۆن تەنانەت ڤاکسینی سێهەمیشیان لە خۆیان داوە و کەچی هێشتا ژمارەی تووشبووان و مردوان لە سەردان. ئێ باشە ئەمە یانی چی ؟ ئەگەر ئەوە نەگەیەنێت کە کوتان کاراییەکی ئاوای نییە و نابێت !!!\nazadebram\tكوردی - Kurdi، هه‌واڵ و ڕاپۆرت\t 15 تشرینی دووهەم 2021 1 Minute\nئازادیی تاك و کۆمەڵ\nazadebram\tكوردی - Kurdi، هه‌ڵویست\t 15 تشرینی دووهەم 2021 1 Minute


خوشكەكەی هەیفا لە گۆوارێكی رووتدا دەردەكەوێت\nوێنەیەكی نیمچەڕووتی رۆلا كە خۆی بە خوشكی خاتوونە گۆرانیبێژی لبنانی هەیفا وەهبی دەناسێنێ، پێگە كۆمەڵایەتییە عەرەبییەكانی داگیر كردووە و خۆی بە شای ورووژێنەر ناو دەبات.\n"فۆستا" كە كۆوارێكی میسرییە و وێنەكەی بڵاو كردووەتەوە، رای گەیاندووە كە رۆلا راستە هونەرمەند نییە و لە هیچ بوارێكی هونەریدا كار ناكات، بەڵام ماوەیەكە بەهۆی دەركەوتنی بە نیمچەڕووتی و بەتایبەتی لە وێنەكان، بووەتە ئەستێرەیەكی دیاری بواری ورووژێنەریی.\nكۆوارەكە ئاماژەی داوە، ئەو وێنانەی رۆلا كە تا ئێستە بڵاو بوونەتەوە، ورووژێنەریی نییە وەك ئەوەی لە كۆوار و رۆژنامە عەرەبییەكان بڵاو دەبنەوە، بەڵكو ئەو هەوڵی ئەوە دەدات وەك ئەستێرە رۆژئاوایییەكان دەربكەوێت و ببێتە ئەستێرەی بۆرنۆ. بەڵام كۆوارەكە دەڵێ ئەو شێوە دەركەوتنە، قێزەون و هەرزانە كە ئەو خاتوونە دەیەوێ خۆی پێ نمایش بكات.\nدواتریش كۆوارەكە ئاماژەی داوە ئەو وێنەیەی زۆربەی پێگە كۆمەڵایەتییەكانی داگیر كردووە، رۆلا بۆ كۆوارێكی رووتی بیانیی گرتووە و لەوێدا بڵاو بووەتەوە، دواتر پێگەكان لەویان وەرگرتووە و بڵاویان كردووەتەوە. بەڵام ئاماژە بە ناوی كۆوارە بیانییەكە نەكراوە.\nئه‌م بابه‌ته 69716 جار خوێنراوه‌ته‌وه\nخراپترین وشه نهێنییه‌كانی ساڵی 2018


لە شاری یۆتۆتبۆری لاوان دەنگ بە نوێنەرەکانیان دەدەن - Radio Sweden Kurdish - رادیۆی سوید Radyoya Swêdê | Sveriges Radio\nلە شاری یۆتۆتبۆری لاوان دەنگ بە نوێنەرەکانیان دەدەن\nبڵاو کرایه‌وه måndag 19 november 2012 kl 14.43\nئەمڕۆ دواڕۆژی دەنگدانە لە هەڵبژاردنی دەستەی بەڕێوەبەرایەتی لاوان (ungdomsfullmäktigevalet) لە شاری یۆتۆبۆری، ئەم هەڵبژاردنە تایبەتە بە مافی منداڵان و لاوان و لەو ڕێیەوە فێری بنەماکانی دیموکراتی و سیاسەت دەکرێن. ئانگێلا باریس تەمەنی 13 ساڵە و نزیکەی ساڵێکە ئەندامی ئەو سەرۆکایەتییەیە و ئەمساڵ وەک نوێنەری گەڕەکی (östra göteborg) خۆی کاندید کردووە.\n- ئەمە یەکەم ساڵمە و دیسان خۆم کاندید کردۆتەوە تا جارێکی تر هەڵبژێردرێمەوە، باریس دەڵێت ئەم هەڵبژاردنە زۆر خۆشە و زۆر سودمەندە ئینجا ئەوەشی کە بواری ئەوەت بۆ دەڕەخسێت لەسەر کێشە و پرسی لاوان کاریگەریت هەبێت.\nهەڵبژاردنی دەستەی بەڕێوەبەرایەتی لاوان لە شاری یۆتۆبۆری لە ساڵی 2005 ەوە بەڕێوە دەچێت و ئاماج لێی ئەوەیە کە بواری منداڵان و گەنجان بدرێت کاریگەرییان لەسەر ئەو سیاسەتانە هەبێت کە پەیوەندی بە پرسی ئەمانەوە هەیە و تا فێری بنەماکانی دیموکراتی ببن و حەزی سیاسەتیان تیا بوروژێنرێت.\nئەمساڵ نۆیەمین جارە هەڵبژاردنی دەستەی بەڕێوەبەرایەتی لاوان لە شاری یۆتۆبۆری بەڕێوە دەچێت و لەو هەڵبژاردنەدا هەموو فێرخوازێکی تەمەن نێوان 12-17 تۆمارکراو لە شاری یۆتۆبۆری مافی دەنگدانیان هەیە. 81 ئەندام 20 جێگرەوە بۆ ئەو دەستەیە هەڵدەبژێردرێت. بۆ هەر گەڕەکێکیش ژمارەیەک کورسی بەپێێ ژمارەی منداڵ و لاوانی گەڕەکەکە تەرخان کراوە. ئەو ئەندامانەی بۆ دەستەی بەڕێوەبرایەتی هەڵدەبژێردرێن ماوەی ساڵێک دەمێننەوە و ساڵی دواتر دیسان هەڵبژاردنە. مۆنیکا ڤێننەرستریۆم بەرپرسی کاری ئیدارییە لە دەستەی بەڕێوەبەرایەتی لاوانی یۆتۆبۆری باس لە ئامانجی ئەو هەڵبژاردنە دەکات.\n-سکرتارییەتی بەڕێوەبەرایەتی لاوان کاری ئەوەیە منداڵان و لاوان فێری پرس و بنەما دیموکراتییەکان بکات، ئەو لاوانە سەر بە هیچ لایەنێکی سیاسیی نین بەڵکە فێری ئەوە دەکرێن لە پرۆسەی دیموکراتیدا بەشدار بن و لە سیاسەت تێبگەن. ئەو کارە لە فێرگاشدا فێر دەکرێن.\nکاری دەستەی بەرێوەبەرایەتی لاوان هەر وەک دەستەی بەڕێوەبەرایەتی کۆمۆنەکان وایە. لاوان لە لیژنەی جیاوازدا کاردەکەن بۆ نموونە لیژنەی کاروباری کاتی ئازاد و کاری هاوینە، یاخود لیژنەی پرسی هاتوچۆی گشتی و لیژنەی یەکسانی و دژەگێچەڵ.\nبۆ ئانگێلا باریسی تەمەن سیانزە ساڵان پرسی هاتوچۆی گشتی گرنگترینە.\n-من دەسوتێم بۆ ئەوەی گەنجان هان بدەم دەنگی خۆیان بگەیەنن و ڕای خۆیان بڵێن، باریس دەڵێت وەک خۆم پێموایە دەبێت کار بۆ پرسی هاتوچۆی گشتی واتا شەمەندەفەر و ئوتوبوس و پرسی خواردنی فێرگاکان بکرێت و بەرەو باشتر ببرێن.\nلە ماوەی ڕۆژانی مافی مرۆڤ کە هەفتەی پێشوو لە شاری یۆتۆتبۆری بەڕێوە چوو نوێنەرانی دەستەی بەڕێوەبەرایەتی لاوانیش بەشداربوون.\nمالیک مستەفای تەمەن چواردە ساڵ یەکێک بوول ە بەشداربووان و ئەمساڵ بۆ یەکەمجارە وەک نوێنەری گەڕەکەکەی خۆی لە (Angered) خۆی کاندید کردووە بۆ هەڵبژاردنی دەستەی بەڕێوەبەرایەتی لاوان و خەون بەوەوە دەبینێت ببێتە سیاسەتمەدار.\n- مالیک دەڵێت یەکەم جارە خۆم کاندید دەکەم و بەوهیوایەم هەڵبژێردرێم، ئەو پرسانەی دەمەوێت کاریان بۆ بکەم ئەوەیە کە چالاکی زیاتر بۆ لاوان دابین بکرێت و گێچەڵپێکردن (mobbning) کەم بێتەوە. هیوادارم لە داهاتوودا خەونە گەورەکەشم بێتە دی و ببمە سیاسەتمەدار.\nمالیک مستەفا بوو یەکێک لەو لاوانەی خۆی بۆ هەڵبژاردنی دەستەی بەڕێوەبەرایەتی لاوان کاندید کردووە و ئەمڕۆ دوا ڕۆژی دەنگدانە. دەستەی بەڕێوەبەرایەتی لاوان لە ساڵی 200ەوە لە شاری یۆتۆتبۆری ساڵانە ڕێک دەخرێت و ئاماج لێی هاندانی لاوانە تا فێری بنەما دیموکراتییەکان و سیاسەت ببن.


کۆمەڵێک چەکدار هێرش دەکەنە سەر شوێنێکی سوپای ئەفغانستان لە نزیک ئەکادیمیایەکی سەربازیی لە کابوڵ\nبەرپرسێکی وەزارەتی بەرگری ئەفغانستان وتی بەلایەنی کەمەوە پێنج چەکدار هێرشیان کردۆتە سەر شوێنێکی سوپای ئەفغانستان لەنزیک یەکێک لە ئەکادیمیا سەربازییە گەورەکانی ئەفغانستان و سەربازیێکیان کوشتووە و سێ کەسی دیکەش برینداربوون.\nلەڕێی دەزگای هەواڵی ئەعماقەوە، ڕێکخراوی داعش بەرپرسیارێتی هێرشەکەیان ڕاگەیاند کە لەنزیک ئەکادیمیای مارشاڵ فەهیمی سەربازی ئەنجامدراوە لە ڕۆژئاوای کابوڵی پایتەخت.\nئەم هێرشەش دوای دوو ڕۆژ هات لە تەقاندنەوەی ئوتومبێلێکی ئەمبوڵانس لە ناوەڕاستی شارەکە و بووە هۆی کوژرانی نزیکەی 100 کەس و هەروەها دوای زیاتر لە هەفتەیەک لە هێرشەکەی سەر ئوتێلی ئینتەرکۆنتێنتیناڵ کە ئەویش بووە هۆی کوژرانی زیاتر لە 20 کەس.\nتاڵیبان بەرپرسیارێتی هەردوو هێرشەکەیان ڕاگەیاند.\nبەرپرسانی وەزارەتی بەرگری ئەفغانستان وتیان هێرشەکەی سەر شوێنی سوپای ئەفغانی لەنزیک ئەکادیمیاکەوە ڕاستەوخۆ پێش بەرەبەیان ئەنجامدراوە.\nیەکێک لە چەکدارەکان خۆی تەقاندۆتەوە و ئەوەی تریان کوژراوە لەکاتێکدا دووانەکەی تر بەردەوام بوون لە شەڕ کردن. بەرپرسەکە کە نەیویست ناوی بڵاوبکرێتەوە وتی سێ سەربازیی ئەفغانی برینداربوون و یەکێکی دیکەیان کوژراوە.\nوتەبێژی وەزارەتی بەرگری ئەفغانستان دەولەت وەزیری وتی سێ سەرباز برینداربوون و هێشتا شەڕەکە بەردەوامە.


یەکێتی و پارتیش داوای لێبوردنێک قەرزارن – لڤین پرێس\nبەسەرنجدان لە ژمارەی دەنگی حزبە سیاسییەکان لە کوردستان بۆ ھەڵبژاردنەکانی ١٠/١٠، دەردەکەوێ کە جگە لە یەکگرتووی ئیسلامی ھەموو حزبەکانی دیکە لە رووی ژمارەی دەنگدەرەوە لە پاشەکشەیەکی دراماتیکیدان.\nکەمکردنی ئەو ژمارە زۆرەی دەنگ، بەلەبەرچاو گرتنی ئەوەی کە تەنھا لەو چوار ساڵەدا، سەدان ھەزار دەنگدەری نوێ پەیدا بوونە، دەبێ بۆ حزبەکان لە رووی سیاسی و رێکخستنی جەماوەرییەوە وەک کارەسات ئەژمار بکرێ، نەک مەستی سەرکەوتن بن!\nبە نسبەت یەکێتیی نوێ کە چەند مانگێکە بانگەشەی ئەوەی بۆ خۆی دەکرد کە حزبی مافیا و قاچاخچی بووە رەنگبێ دەستخستنی ١٥-١٦ کورسی سەرکەوتن بێت! بەڵام بە دەستھێنانی تەنھا ١٥٠ ھەزار دەنگ لە ھەموو عێراق، دەبێ جێی ھەڵوەستە بێت و، پێویستیشی بە داوای لێبوردنێک دەکات. پێش ھەموانیش لە نورەدین!\nپارتیش کە بە حیسابی خۆی کورسیی لە دەست نەداوە، پتر لە سێ سەد ھەزار دەنگی دۆڕاندووە. تەنھا لە بادینان کاندیدێکی یەکگرتوو، پتر لە دوو کاندیدی سەرکەوتووی پارتی دەنگی ھێناوە و، لە ھەولێریش ئەنجامەکان ھی پێداھەڵاگوتن نین. بە تایبەتیش لەو شوێنانەی نەوەی نوێ کاندیدی ھەبووە، ئەگەر زیاتر لە کاندیدێکی ھەبوایە ئەگەری سەرکەوتنی ھەبوو.\nجا خۆشترین شت بە نسبەت پارتی و یەکێتییەوە ئەوەیە کە بە ھەردووکیان نزیکەی ملیۆنێک موچەخۆر و، کاتێکیش دەیانەوێ کۆنگرەی حزبی بکەن، یەکی یەک ملیۆن ئەندامیان ھەیە!\nداوای لێبوردن شمولی بزووتنەوەی گۆڕان ناکات. ئەوان دەمێکە دوکانەکەیان ئیفلاسی کردبوو، بەس ھەر پێداگر بوون لەسەر ئەوەی بازاڕیان دەبێتەوە! گۆڕان باجی بێھەڵوێستیی خۆی دایەوە، حزب کە بێھەڵویست بوو دەنگدەرەکەشی بەرامبەری ھەمان رەفتار دەنوێنێ. بە تەحەدداوە گۆڕان یەک سەبەبی نەبووە تا دەنگدەرەکەی بڵێ لەبەر ئەو ھۆکارە دەنگی پێدەدەم. بۆیە تازە سوھراب مردووە و ھیچ دەرمانێکیش زیندووی ناکاتەوە.\nئاستەنگەکانی دوای هەڵبژاردن


کارمەند سلێمان: ژن لە ڕوانگەی ئایینی ئیسلام مڵکی سەرەکی پیاوە. – WTARIKURD\nکارمەند سلێمان: ژن لە ڕوانگەی ئایینی ئیسلام مڵکی سەرەکی پیاوە.\nبە درێژایی مێژویی مرۆڤایەتی و دوای هاتنە ئارای ئایین و دینە جۆراوجۆرەکان هەموویان بەربەست و لەمپەر بوون بۆ سەر ماف و ئازادی ژنان، چونکە لە لایەن پیاوان و لەبەر ڕۆشنایی قازانجی کۆمەڵگەی چینایەتیدا نووسراونەتەوە. ئەم ئایینانە هەردەم بۆ کەم کردنەوە دەسەڵاتی ژنان بووە و تا بە هەنووکەش ئەو رەوتە هەر بەردەوامە.\nهەر وەک دەزانین بە بێ جیاوازی هەموو ئایینەکان کەم تا زۆر دژی ژنان، بەڵام لەو نێوە دا ئایینی ئیسلام توندوتیژترین یاساکانی بە دژی ژنان پێیە و تا سەر ئێسقان دژ بە ئازادی و مافی ژنانە. ژن لە ئایینی ئیسلام دا تەنیا و تەنیا ئەمزارێکە بۆ دامرکاندنەوەی هەستی سێکسی پیاو و وەک ئەندامێکی زاوزێ مامەڵەی لەگەڵی دەکرێ. ژن لە ڕوانگەی ئایینی ئیسلام مڵکی سەرەکی پیاوە و هەر بە پێی ئەو ئایینە و بەڕێوەبەرانی، لە ڕیگای مارەیی بە پیاو دەفرۆشرێت و پیاو هەر جۆرێک کە حەز کات دەتوانی لەگەڵ ئەو مڵکەی خۆی مامەڵە بکات.\nژن مڵکی باوک، برا، هاوسەر، خاڵ، مام، ئامۆزا وهەموو پیاوانی بنەماڵەیە و ئەوان دەسەڵاتیان بەسەریدا هەیە تەنانەت زۆر جار کوری دراوسێش بەو هەستە سەیری ژنانی گەڕەک دەکا و تەداخوڵی ژیانیان دەکات، چونکە ئایین و کۆمەڵگەی ئایینی و سونەتی ڕێگەی پێداوە.\nژن لە یاساکانی ئیسلامدا وەک هاوڵاتی پلە دوو حیسابی بۆ دەکرێ، نیوەی پیاو میرات وەردەگرێ و لەو ئایینەدا دوو ژن بە یەک شایەت حیسابە.. ژن کوشتن لە ئایینی ئیسلام لە ژێر ناوی خیانەت و نامۆس رێگەی پێدراوە و حوکمی بەردباران و توندوتیژی بە تاوانی خۆشەویستی ڕەوایی پێ دراوە. مافی خاوەندارێتی مناڵ و هەموو مافەکانی تر لەو ئایینە قیزەونە و لەو وڵاتانەی کە ئیسلام تیدا حوکمرانی دەکات یاخود ڕوانگەی ئیسلامی زالە لێ زەوت کراوە. بە گشتی ژن لە ئایینی ئیسلامدا بە بێ عەقڵ ناوی لێ دەبردرێ کە دەبێ هەمیشە پیاوێک بڕیاری بۆ بدات، چوونکە توانای بیرکردنەوە نییە و کەسێکی کامڵ نییە. ژنان لە زۆربەی ولاتانی ئیسلامی بە تایبەت ئەو وڵاتانەی دەقە شەرعی و ئایینیەکان حوکم دەکەن ساڵەهای ساڵە دەچەوسێنەوە و بە دژی ئەو ناعەداڵەتیە خەبات دەکەن. ژنان تەنانەت لەو ولاتانەش کە بە ناو دین لە دەوڵەت جیایە، بەڵام ستراتیژی سیاسی و کۆمەڵایتەتیەکەی ئیسلام بە سەری دا زالە بەردەوام توندوتیژیان بەرامبەر دەکرێ و دەچەوسێنەوە و ڕۆژ بە ڕۆژ ئەو پرسە پەرە دەستێنێ. تەنانەت لە سەردەمی ئێستاشدا کە جیهان بەرەو ئاقارێکی تر دەروا ژنان هەر لە ڕیگای ئەو ئایینە قیزەونەوە دەفرۆشرین و وەک غەنیمەی شەر بەکار دەبردرێن کە دەتوانین باس لە نمونەی ژنانی ئێزیدی و کارەساتی شەنگال بکەین کە زۆربەی ئەو ژنانە بە کۆیلەی جنسی کران و لە وڵاتانی تر مامەڵەیان پێ کرا و فرۆشران. زۆربەی ئەو ژنانەی کە لە لایەن داعشەوە بە دیل و کۆیلەی جنسی گیران منالانی ژێر تەمەن بوون کە کارەساتێکی مرۆڤی خوڵقاند ئەو ژن و کچانەی تا بە هەنووکەش زۆربەیان دیلی دەستی داعشن و بنەماڵەیان چاوەرێی گەڕانەوەیانن. ژن لە ئایینی ئیسلام دا عەقڵ ناقسە و وەک مرۆڤی پلە دوو بە ئەژمار دێ. لە ئایینی ئیسلام دا ژن ناتوانێ بڕیاردەری ژیانی خۆی بێ و پیاوانی بنەمالە دەبێ بڕیاراتی ژیانی بۆ بدەن، چوونکە ئایین رێگەی پێ داون تەنانەت ئەگەر ژنەکە تەمەنی یاساییشی تێپەڕاندبێ.، هەر وەک ئاماژەمان پێکرد ژن لە ئیسلام و وڵاتانی ئیسلامی کەسی پلە دووە و لە بواری عەقڵی ناباڵغە و پیاو دەبێ بڕیاری بۆ بدات واتە لە تەمەنی یاساییش وەک کەسێکی عەقڵ ناقس حیسابی بۆ دەکرێ، بەڵام هەر لە هەمان ئایین دا جەستەی کچێکی تەمەن نۆ سالان لە ژێر ناوی زەواج و مارەیی کە هەر فڕٶشتنی ژنانە ئامادەی دەسترێژی کردنە و پیاو هەر تەمەنێکی بێ دەتوانێ بە پێی خواست و مەیلی خۆی دەستدێژی بکاتە سەر، چونکە لە روانگەی ئیسلامەوە کچێکی نۆ سالان ژنێکی کامڵە و جەستەی ئامادەی سێکسە. بە سەدان نمونەی زیندوو هەیە لە ولاتانی ئیسلامی و دواکەوتوو کچانی تەمەن نۆ سال لە ژێر ناوی مارەیی فرۆشراون و توندوتیژترین تاوانەکانیان بە دژی ڕەوا کراوە کە دیاردەی نالەبار و توندوتیژی و کارەساتی گەورەی لێ کەوتۆتەوە. سالەهای سالە چالاکانی مافی منالان هەوڵ بۆ بنبڕ کردن و لە ناو چوونی توندوتیژی بە دژی منالان بە تایبەتی زەواجی منالانی ژێر تەمەن دەکەن، بەڵام لە ولاتانی ئیسلامی ئەو دیاردە ڕۆژ بە ڕۆژ ڕوو لە زیاد بوونە. لە ئێرانی و عیراق بەهۆی هەژاری لە ڕادەبەدەری بنەمالەکان و ماڵوێرانیەک کە دەسەلات بەسەری دا سەپاندوون دیاردەی بە شوودانی کچانی ژێر تەمەن ڕۆژ بە رۆژ خەریکە پەرە دەستێنێ. کچانی ژێر تەمەن لەژێر ناوی سیغە دەستدرێژیان پێ دەکرێ و بە ئەو کەسانەی سەردانی ئەو شوێنانە دەکەن دەفرۆشرێن و بە دانی بڕە پارەیەک قیزەونترین هەڵسوکەوتێکیان بەرامبەر دەکرێ. لە سەردەمی سەرمایەداریدا ژنانی شەنگال وەک کۆیلەی جنسی کڕین و فۆڕشیان پێ دەکرێ، جەستەی ژن وەک کالا سەیری دەکرێ بۆیە ژن ئازاد نییە و ئەوە ڕون وئاشکرایە تا سەرمایەداری هەبێ دیاردەی زوو بە شودانی کچان و توندوتیژی و دەستدڕێژی ڕۆژ بە ڕۆژ پەرە دەستێنێ بۆیە چالاکانی ئازادیخواز دەبێ سەنگەرەکانی خەبات بە گڕو تین تر بکەن تا دەسەلاتی سەرمایە لە ناوبەرن و سیستمێکی مرۆڤتەوەر کە هەموو تاکەکان تێدا خاوەن مافی هەڵبژاردن و ئازادی رەهان بنیات بنێن. ئازادی ژنان و نەمانی هەموو دیاردە کۆمەڵایەتیەکان و بنیاتنانی جیهانێکی جوان و بێ گەرد بۆ منالان و نەوەکانی داهاتوو بەندە بە دامەزرانی سیستمێکی سۆشیالیستی کە هەموو تاکێک تێدا خاوەن مافی یەکسان بێ.\nLatest posts by کارمەند سڵێمان (see all)\nکارمەند سلێمان نەبی: بڕوخێ سیستەمى شەق وەشێن و مافیا و دزەکان. - 2020-12-12\nکارمەند سلێمان: ژن لە ڕوانگەی ئایینی ئیسلام مڵکی سەرەکی پیاوە. - 2020-11-24\nکارمەند سلێمان نەبی: شەهیدەکانی پارتی و بنەماڵەی بارزانی %90 لەشەڕی برا کوژی کوژراون! - 2020-11-22\nله‌تیف فاتیح فه‌ره‌ج: ئه‌و شه‌ڕه‌ی به دكتۆر به‌رهه‌می ده‌فرۆشن.


كحول لە بواری پزیشكی دا - پەرەگراف\nكحول لە بواری پزیشكی دا\nنووسینی: شێرزاد حەسەن ڕەزا- پسپۆڕی مایكرۆبایلۆژی پزیشكی\nلەگەڵ سەرهەڵدانی پەتای ڤایرۆسی كۆرۆنا لە جیهاندا بەگشتی و لە كوردستان بە تایبەتی، بازاڕی پێداویستیە پزیشكیەكان لە ماسك و دەستكێش و كحولی پزیشكی، گەرم و گوڕی بەخۆوە بینیوە و فرۆشی زیادیكردوە، ئەمەش هۆكارێك بووە بۆ ئەوەی هەندێك بازرگان بۆ مەبەستی بەدەست خستنی چەند فلسێك، چەندین ڕێگەی جۆراوجۆر بەكاربهێنن بۆ فێڵ و غەشكردن لە چەندێتی و چۆنێتی ماددە بازاڕویستەكان، بۆ كەسێكی پسپۆڕ هەندێك جار ئاسان نیە ناسینەوەی ئەم ماددە خراپانە، جا بەسەر هاوڵاتیەكی ئاساییدا ئاسانتر تێدەپەڕێت. لە نێو ئەو ماددانەدا كحول و پاكژكەرەوەكان یەكێكن لە ماددە زۆر بەكاربەرەكان، كە زۆرترین گفتوگۆ لە بارەی ڕێژە و چۆنێتی ناسینەوەیان دەكرێت.\nیەكێكە لە مادە ئەندامیە گرنگەكانی ژیان، كەم تا زۆر بوونی هەیە، لە زیندەوەرە تاك خانەكان تاكو زیندەوەرە باڵا و ئاڵۆزەكان. ناسراوترین پاكژكەرەوەیە لە بواری پزیشكیدا، بەناوەكانی (میپانۆڵ و ئیپانۆڵ و پرۆپانۆڵ و ئایۆپرۆپانۆڵ..)\nڕێگەكانی ناسینەوەی زۆرن بەڵام ئاسانترین ڕێگە ئەوەیە؛ ئەگەر بەر پریشكی ئاگر بكەوێت ڕەنگی دەگۆڕێت بۆ پرتقاڵی، جگە لەم ڕەنگە هەر ڕەنگێكی تر لەكاتی گڕەكەیدا دەركەوت بە كحولی پاكژ دانانرێت.\nدەیان ساڵە بەشێوەیەكی بەربڵاو بەكاردەهێنرێت، دژی وردبینەزیندەوەرەكان و ڤایرۆسەكانە، دوای سەدان توێژینەوە ئەوەیان سەلماندووە كە باشترین خەستیی ٪۷٠ یە، كە بەتەواوی كاریگەری هەیە لەسەر میكرۆب و ڤایرۆسەكان.\nبۆچی ڕێژەی ٪۷٠ باشترینە؟\nوردبینەزیندوەرەكان لە بەرگێكی پڕۆتینی و فۆسفۆلپیدی پێكهاتوون، بۆ تێپەڕبوون بەم بەرگەداو ئەنجامدانی كارلێك بۆتێكشكاندنی میكرۆب و ڤایرۆسەكان، پێویستی بە ڕێژەیەك ئاو هەیە تا كحولەكە بە زووترین كات باشترین كارلێك بكات، ئەو ڕێژە ئاوەی پێویستە لەگەڵ كحولەكەدا بێت ڕێژەی ٪۳٠ یە.\nلەبەرئەوەیە زانایان دوای چەندین تاقیكردنەوە لە تاقیگەكاندا ئەوەیان سەلماند كە باشترین پاكژكەرەوە بۆ بەكارهێنان لە بواری پزیشكیدا ڕێژەی ٪۷٠ كحول و ٪۳٠ ئاوە.\nخۆشبەختانە ئەم تاقیكردنەوەیە لە بەشی بایلۆژی زانكۆكانی كوردستان ئەنجامدەدرێت بۆ ئەوەی ڕاستیی ئەم بابەت بسەلمێنرێت بۆ خوێندكاران.\nهەركەسێك حەز بكات دەتوانێت بەم ڕێگەیە تاقیكردنەوەكە ئەنجام بدات، بەم شێوەیە:\n۱_ پلێتێكی ئامادەكراو بە میكرۆبی گەشەكردوو لە تاقیگەدا،\n۲_ ۱٠ ڕێژەی جیاواز لە كحولی ئەپیلی ئامادە دەكرێت لە تیوبی جیاوازدا بەم ڕێژانە؛\n۱٠٪ و ۲٠٪ و ۳٠٪ و ٤٠٪ و ٥٠٪ و ٦٠٪ و۷٠٪ و ۸٠٪ و ۹٠٪ و ۹۹٪\n۳_۱٠ پلێتی نوێ كە بە میكرۆبەكە لەگەڵ ۱٠ مل لە هەر ڕێژیەك زیادكرا\n٤_لەناو ئامێری هەڵهێنان incubator دادەنرێت بۆ ماوەی ۲٤ كاتژمێر\n٥_دوای ۲٤ كاتژمێر ئەنجامەكان بەم شێوەیە بوون\nكحولی ۱٠٪ ؛ هەمووی بەكتریا گەشەی كردبوو و هیچ كاریگەری نیە\nكحولی ۲٠٪ ؛ هەمووی بەكتریا گەشەی كردبوو و هیچ كاریگەری نیە\n۳٠٪ ؛ هەمووی بەكتریا گەشەی كردبوو و هیچ كاریگەری نیە\n٤٠٪ ؛ بەكتریا گەشەی كردبوو و تاڕادەیەكی كەم كاریگەری هەیە\n٥٠٪ ؛ بەكتریا نیوەی گەشەی كردبوو و كاریگەری هەیە\n٦٠٪ ؛ بەكتریا بەكەمی گەشەی كردبوو و كاریگەری باشی هەیە\n۷٠٪ ؛ هیچ بەكتریا گەشەی نەكردبوو و كاریگەری تەواوی هەیە\n۸٠٪ ؛ بەكتریا زۆر بەكەمی گەشەی كردبوو و كاریگەری باشی هەیە\n۹٠٪ ؛ بەكتریا بەكەمی گەشەی كردبوو و كاریگەری كەمی هەیە\n۹۹٪ ؛ بەكتریا گەشەی كردبوو و كاریگەری باشی نیە\nلەم تاقیكردنەوەیە ئەو ڕاستییەمان بۆ ڕوونبوەوە كە ڕێژەی ۷٠٪ ؛ باشترین ڕێژەی بەكارهێنراوە و هیچ بەكتریا گەشەی نەكردبوو و كاریگەری تەواوی هەیە. بۆ پاكژكردنەوە.\n* پاكژكەرەوە لە بواری پزیشكیدا.\n* لادانی بۆیەی زیادەو پاكژكەرەوەی نینۆك.\n* نەهێشتنی بۆنی پێیەكان و لەش.\n* نەهێشتنی بۆنی ناخۆشی خۆراك .\n* پاكژكردنەوەی زەوی دارین و ماڵان و شوێنەگشتیەكان.\n* پاكژكەرەوی گوێ و پێیەكان لە كاتی وەرزشدا.\n* چارەسەری زیبكە و لادانی بەكتریا و هەوكردن.\n* لە پێكهاتەی هەندێك لە دەرمانەكاندا بەكاردەهێنرێت.


2/4/2020 - 15:22\nته‌نها له ئه‌مه‌ریكا، 24 دیالێكتی جیاوازی ئینگلیزی هه‌یه\nئینگلیزی به‌ناوبانگترین زمانه له‌سه‌رتاسه‌ری جیهانداو به زمانی زاست و ته‌كنۆلۆجیاو هێز ناسراوه. ئه‌مانه‌ی خواره‌وه چه‌ند زانیارییه‌كی سه‌رنجڕاكێشن سه‌باره‌ت به‌و زمانه جیهانییه:\n1. ئینگلیزی زمانی جیهانیی ئاسمانه‌كانه. به چاوپۆشین له‌وڵات و ئه‌و زمانه‌ی خۆیان له‌بنه‌ڕه‌تدا قسه‌ی پێده‌كه‌ن، هه‌موو فڕۆكه‌وانه‌كان پێویسته له‌سه‌ریان فێری ئه‌م زمانه ببن و قسه‌ی پێبكه‌ن.\n2. زمانی ئینگلیزی بۆ گوزارشتكردن له "سه‌رخۆشبون" سێ هه‌زار وشه‌ی هه‌یه.\n3.به‌گشتی هه‌ر قه‌ڵه‌م ره‌ساسێك ده‌توانرێت هێڵێك كه درێژییه‌كه‌ی نزیكه‌ی 56 كیلۆمه‌تر بێت یان نزیكه‌ی 50 هه‌زار وشه‌ی ئینگلیزی پێبنوسرێت.\nكێش باوه‌ڕناكات ده‌توانێت تاقیبكاته‌وه!!!\n4. رسته‌ی The quick brown fox jumps over a lazy dog سه‌رجه‌م 26 پیته‌كه‌ی زمانی ئینگلیزی له‌خۆده‌گرێت.\n5. ژماره‌ی ئه‌و كه‌سانه‌ی له نایجێریا به ئینگلیزی قسه‌ده‌كه‌ن له هی شانشینی یه‌كگرتوو زیاتره.\n6. له‌سه‌دا 25ی هه‌موو ئه‌و تێكستانه‌ی به ئینگلیزی ده‌نوسرێن بریتین له‌م وشانه:\na, and, be, have, he, I, in, of, that, the, to.\n7. له‌ناو ئه‌و وڵاتانه‌ی دانیشتوانه‌كه‌ی به زمانی ئینگلیزی قسه‌ده‌كه‌ن، ته‌نها ئه‌مه‌ریكا پیتی z به زیی گۆده‌كات نه‌ك زێد!\n8. پیتی جه‌ی یه‌كێكه له‌و پیتانه‌ی ئینگلیزی كه بنه‌ڕه‌تی نین و دواتر بۆ ئه‌بجه‌دیی ئینگلیزی زیادكراون.\n9. ته‌نها له ئه‌مه‌ریكا، 24 دیالێكتی جیاوازی ئینگلیزی هه‌یه. بۆیه ئه‌گه‌ر جارجاره له‌كاتی سه‌یركردنی فیلمێكی ئه‌مه‌ریكیدا، مێشكت ته‌قه‌ی هات و هیچ وشه‌یه‌كی ئه‌وتۆی لێ تێنه‌گه‌یشتیت، دڵ له‌دڵ مه‌یه، ئاساییه.\n10. له‌سه‌دا 89ی خه‌ڵكی سوید، به ئینگلیزی قسه‌ده‌كه‌ن.\n11. درێژترین وشه‌ی باوی ئینگلیزی كه پیتی بزوێنی تێدا نه‌بێت rhythmsه.\n12 له‌سه‌رتاسه‌ری جیهاندا، یه‌ك ملیار كه‌س به ئینگلیزی قسه‌ده‌كه‌ن. واته یه‌ك كه‌س له‌هه‌موو حه‌وت كه‌سێكی كۆی دانیشتوانی سه‌رزه‌وی.\n13. ئه‌گه‌ر له‌ژماره یه‌ك تا 100ی ئینگلیزی به‌خێرایی ئاسایی و ده‌نگی به‌رز بژمێریت، ئه‌وا 75 تا 80 چركه‌ت پێده‌چێت.\n14.ته‌نها به‌شی ئینگلیزی ماڵپه‌ڕی ویكیپێدیا، 36 ئه‌وه‌نده‌ی ئینسایكلۆپیدیای بریتانیكا، زیاتر مادده‌ی تێدایه.\n15.ژماره‌ی ئه‌و كه‌سانه‌ی له چین به زمانی ئینگلیزی قسه‌ده‌كه‌ن، له‌وانه زیاتره كه له‌ئه‌مه‌ریكا به‌و زمانه قسه‌ده‌كه‌ن.\n16. هه‌ر كه‌سێكی ئاسایی كه به زمانی ئینگلیزی قسه‌ده‌كات، نزیكه‌ی په‌نجا هه‌زار وشه له‌مێشكیدایه‌و به‌گشتی له‌ماوه‌ی نزیكه‌ی 600 میللـی چركه‌دا، وشه‌ی راست له‌ناو ئه‌و په‌نجا هه‌زاره‌دا ده‌دۆزێته‌وه.\n17. هه‌موو 98 خوله‌كێك، وشه‌یه‌كی ئینگلیزیی نوێ دروستده‌كرێت، واته نزیكه‌ی 15 وشه‌ی نوێ له‌هه‌ر رۆژێكدا.\n18. ئاڵۆزترین وشه له‌زمانی ئینگلیزیدا، setه. ئه‌م وشه بچكۆلانه‌یه زیاتر له 430 مانای هه‌یه‌و پێناسه‌ی ماناكانی 60 هه‌زار وشه‌ی پێویسته، ئه‌مه‌ش له‌فه‌رهه‌نگی ئینگلیزیی ئۆكسفۆرددا 24 لاپه‌ڕه‌ی گرتووه.\n19. زمانی ئینگلیزی به‌و هه‌موو شان و شه‌وكه‌ته‌وه، ته‌نها پێنج وشه‌ی هه‌یه كه ته‌نها له‌پیتی بزوێن پێكهاتبێت و پیتی نه‌بزوێنی تێدا نه‌بێت. ئه‌وانیش بریتین له: (aa, ae, ai, oe, eau).\n20. به‌گوێره‌ی لێكۆڵه‌رانی زانكۆی وۆرویك، هه‌زه‌لیترین 10 وشه له‌زمانی ئینگلیزیدا ئه‌م وشانه‌ن:\nbooty, tit, booby, hooter, nitwit, twit, waddle, tinkle, bebop, egghead\nره‌نگه فه‌خامه‌تی جه‌نابت بپرسیت مانای ئه‌و وشانه چیه؟ منیش له‌وه‌ڵامدا ده‌ڵێم: خوا په‌نامان با، جا چی نیه!!!!\n21.وشه‌ی good له‌زمانی ئینگلیزیدا، به به‌راورد به هه‌ر وشه‌یه‌كی تر، زۆرترین مورادیفی هه‌یه. ئه‌م وشه‌یه 380 مورادیف واته هاومانای هه‌یه.\n22. ئه‌گه‌ر به نوسین بینوسین نه‌ك به ره‌قه‌م، ئه‌وا یه‌كه‌م ژماره كه پیتی aی تێدایه، thousandه كه به‌مانای هه‌زار دێت. هیچ یه‌كێك له‌ژماره‌كانی پێش هه‌زار، ئه‌و پیته‌یان تێدا نیه.\n23.درێژترین وشه‌ی ئینگلیزی كه بتوانرێت به ته‌نها چوار پیتی جیا دروستبكرێت، senselessه كه چه‌ند مانایه‌كی هه‌یه له‌وانه: بێهۆش، بێمانا، هتد...\n24. تا ئێستا هیچ كه‌سێك نازانێت بۆچی پیته‌كانی ئه‌بجه‌دیی ئینگلیزی به‌و ریزبه‌ندییه ریزكراون كه باوه.\nئه‌گه‌ر تۆ ده‌یزانیت، پێمان بڵێ خێرت ده‌گات.\n25. رێزمانزانێكی ناودار هه‌یه به‌ناوی دۆمینیك بۆر كه خه‌ڵكی فه‌ره‌نسایه. كۆتاقسه‌ی ژیانی ئه‌م براده‌ره ئه‌وه بووو كه وتی: ئه‌گه‌ر بته‌وێت به ئینگلیزی بڵێیت من خه‌ریكه ده‌مرم، ئه‌وا هه‌ردوو رسته‌ی\n26. زۆر خه‌فه‌تیش مه‌خۆ كه نازانیت به ئینگلیزییه‌كی فول قسان بكه‌یت، ئه‌وه‌تا ته‌نانه‌ت له ئینگلته‌را به‌و هه‌موو شان و شه‌وكه‌وته‌وه، 770 هه‌زار كه‌س هه‌ن كه ناتوانن به باشی به ئینگلیزی قسه‌بكه‌ن.\n27. رێژه‌ی خه‌ڵكی هۆڵه‌ندا كه به ئینگلیزی قسه‌ده‌كه‌ن له‌ڕێژه‌ی ئه‌و هاوڵاتییه كه‌نه‌دییانه زیاتره كه به هه‌مان زمان قسه‌ده‌كه‌ن. نزیكه‌ی له‌سه‌دا 90ی خه‌ڵكی هۆڵه‌ندا به ئینگلیزی قسه‌ده‌كه‌ن، له‌كاتێدا ته‌نها له‌سه‌دا 85ی كه‌نه‌دییه‌كان به ئینگلیزی قسه‌ده‌كه‌ن.\n28. نیشانه‌ی & كه له‌بری and واته "و" به‌كارده‌هێنرێت، له‌بنه‌ڕه‌تدا 27هه‌مین پیتی زمانی ئینگلیزی بووه.


کێ ئامادەیە خۆی پیاوخراپ بکات؟\n28 ساڵی تەواوە خەڵکی ئێمە داوای چاکسازی دەکەن. ئەی بۆ ناکرێ، بە کێ دەکرێ، چۆن دەکرێ و چۆن سەرکەوتوو دەبێ؟ ئەمانە کۆمەڵێک پرسیارن و بەردەوام دەکرێن، لێرەدا وەڵامی هەندێکیان دەنووسم.\nرۆژی پێنجشەممەی رابردوو 29-8-2019 پیاوێکی بەتەمەن لە دهۆک، یەک هەفتەبوو چاوەڕێم بوو بۆ ئەوەی یەکدی ببینن، ئەمە جاری سێیەم بوو لەگەڵ ئەم پیاوە دابنیشم، ئێستا ئامادەکاری دەکەم بۆ بینینی ئەم پیاوە بۆ جاری چوارەم.\nلە شوێنێک دانیشتبووین زوو زوو دەستی رادەکێشا بۆ گەندەڵی کەسێک، کە لە فڵان شوێنی ئەم شارە گەندەڵیکردووە، متمانەی نێوان خەڵک و حکومەت کەمبووتەوە. منیش لێم پرسی، چۆن متمانە لەنێوان خەڵک و حکومەت دروستدەکەین؟ هەندێک بێدەنگ بوو، کە قسەیکرد گوتی، ئەم چیرۆکەت بۆ باسدەکەم، تۆش چۆن وەریدەگری کەیفی خۆتە. بە وردی گوێم لە هەموو وشەکانی گرت.\nپیاوە بەتەمەنەکە گوتی: ساڵی 1991 کە رژێمی سەدام حوسێن، بەهۆی راپەڕینەوە دەسەڵاتی بەسەر هەرێمی کوردستانەوە نەما، دوو جۆر خەڵک دەرکەوتن.\nیەکەم: کۆمەڵە خەڵکێک بوون دەستییان بەسەر دامودەزگا و خانوو، عەمبارەکان و ئۆتۆمبێلەکان و شۆفڵی حکومەتدا گرت، خەڵکیش دەیگوت ئەمانە قارەمانن.\nدووەم: خۆی لەو کارە بەدوورگرت، بەکەسی نەزان و بگرە (جەبان) ناوییان هات. دەستەی یەکەم بەناسرووشتی دەوڵەمەندبوون، ئەوکات لە شوێنی گەندەڵی خەڵک دەیگوت فڵان کەس (بەرپرس) یان فڵان کەس (کوڕی بەرپرس و کەس پێ ناوێرێ!). ئەو بگرە و بەردەیە بەردەوام بوو تاوەکو 1999، هەوڵدرا هەندێ رێوشوێنی بەرامبەر بکرێت، بەڵام هەر وەک خۆی مایەوە.\nئەم پیاوە لە درێژەی قسەکانیدا گوتی "ساڵی 1986جەنابی سەرۆک هاتە ئێرە و دەستیکرد بە وەرگرتنی رێوشوێنی تووند، خەڵک هەبوو سزادرا لە ئەندامییەتی سڕکرا، بە ئەندامی ناوچەشەوە و هەشبوون دەرکران، بەتایبەت ئەوانەی ئازووقەی خەڵک و حیزبییان بۆخۆیان دەبرد. رێوشوێنەکان تووندبوون، تەنانەت ئەو کاتە کاک ئیدریس وەفاتیکرد، جەنابی سەرۆک ماوەیەک لێرە مایەوە و بەردەوام بوو لە سزاکان و دواتر رۆیشتەوە. دوای ئەو سزادانانە، دەنگدانەوەیەکی یەکجار زۆر دروستبوو. گڕ و رۆتینێک لەنێو خەڵک و کادیری پارتیدا دروستبوو.\nلە قسەی ئەم پیاوە بەتەمەنە کە لەسەر خۆی قسەیدەکرد و دەردەکەوێت، گەندەڵی و خراپکاری رەهەندێکی مێژوویی هەیە و کەڵەکە بووە. ئەی چۆن چارەسەر بکرێت؟ دەستی لێ هەڵگرین و هەروا بەردەوام بێ، یان دەبێ چاک بکرێ؟ باشە کێ خۆی پیاوخراپ دەکات و دەست بۆ مەلەفی گەندەڵی دەبات؟\nهەندێ هەنگاو بۆ گەڕانەوەی متمانە لە نێوان خەڵک و حکومەت کە هیچ خەرجییەک و قانوونێکیشی ناوێ:\nیەکەم: دوای پێکهێنانی حکومەت، قسەوباسی زۆر لەسەر گۆڕانکاریی ئیداری دەکرێ، بۆ ئەم گۆڕانکارییانە دەکەن؟ ئەمە سێ وەڵامی هەیە: یان هەندێک کەس دەمێکە لەو پۆستەدان، یانیش کەسەکە بەکەڵکی ئەو پۆستە نەهاتووە، یانیش گەندەڵ بووە؟ ئێ خۆ ناکرێ ئەوەی سیفەتی سێیەمی هەبێ، تەنیا بگۆڕدرێ و رەوانەی ماڵەوە بکرێ، بەڵکو دەبێ بۆ خەڵک مەعلوم بێ کە دوای لادانی، ئیجرائاتی توندی لەگەڵ دەکرێ. بەمە دەڵێن چاکسازیی راستەقینە و گەڕانەوەی حوکمی یاسا کە پشت بە خەڵک دەبەستێ.\nدووەم: خەڵک بڕوایان وایە کە حکومەت دەتوانێ بەسەر هەموو کێشەکاندا زاڵ بێ، بەتایبەت ئەوانەی بە یاسا چارەسەر دەبن، بەڵام کە لە پێش چاوی حکومەت سەرپێچی لە یاسا کرا و حکومەت خۆی لێ بێدەنگ کرد، خەڵک بڕوای بە حکومەت نامێنێ و ئەمە ترسناکترین لەدەستدانی متمانەیە لەنێوان خەڵک و حکومەت.\nسێیەم: دەبێ خەڵک بزانن ئەوەی لە چاکسازی دەگەڕێتەوە بۆ خەزێنەی حکومەت، چی لێدێت و چۆن خەرج دەکرێ. چونکە پاڵپشتیی خەڵک بۆ حکومەت زۆر بەهێزترە لە پاڵپشتیی حیزب بۆ حکومەت.\nچوارەم: راگەیاندنی سەرجەم پۆستەکانی کارگێڕی بە دانانی مەرجی پێویست بۆ هەر پۆستێک لە رێگەی سیستەمێکی ئەلیکترۆنی بێ. هەر کەسێ مەرجی پێویستی نەبێ بۆی نەبێ تەقدیم بکات. بۆ نموونە (ئەگەر بۆ پۆستێک 50 کەس پێشکەشی کرد، 10 کەس لەوانە بەرزترین خاڵیان هەبێ وەک (تەمەن، بڕوانامە، زمان، ئەزموونی کارکردن، رابردوو... هتد) ئەو 10 کەسە لەلایەن لیژنەی تایبەت موقابەلە بکرێن و هەریەکە کارنامەی چوار ساڵی کارکردنی خۆیان پێشکەش بکەن، بەپێی کارنامەکە کەسەکە بۆ ئەو پۆستە هەڵبژێردرێ.\nپێنجەم: کارنامەی حکومەت شەش مانگ جارێک یان ساڵانە بۆ رای گشتی رێژەی جێبەجێکردنی ئاشکرا بکرێ کە حکومەت لە چ پێشکەوتنێکدایە.\nشەشەم: حکومەت ئەگەر نەتوانێ کۆنترۆڵی کەرتێک بکات بەهۆی گەندەڵییەوە، دەتوانێ بە رێگایەکی دیکە چارەسەری بکات، ئەویش سپاردنی ئەو کەرتە بە کەرتی تایبەت لەگەڵ کۆنترۆڵکردنی.\nلە سەنگاپوورە چۆن وایان لە کەرتی تەندروستی کردووە کەمترین پارە خەرج بکەن و لەهەمان کاتدا هێزی مرۆیی لەدەست نەدەن کە بەهۆی نەخۆشییەوە گیانیان لەدەست دەدەن؟\nلە نزیکی هەموو گەڕەکەکان باشترین ئامێری وەرزشییان داناوە بەبێ بەرامبەر، بۆ ئەوەی خەڵک وەرزش بکەن و لە نەخۆشیی شەکرە و گوشاری خوێن و دڵ بەدووربن. سوودەکانی ئەمە چین؟\nخەڵک کەمتر تووشی نەخۆشی دەبن و پارەیەکی باش بۆ حکومەت دەگەڕێتەوە لە دابینکردنی دەرمان کە زۆر زۆر لەوە زیاترە بۆ دانانی ئامیرە وەرزشییەکان تەرخان دەکرێ. خەڵکی سەنگاپوورە وایانزانی حکومەتەکەیان موهتەمە بە ژیان و تەندروستییان و بەمەش حکومەت هەم متمانەی لە نێوان خۆی و خەڵکەکەی بەهێز کرد، هەمیش تەندروستی خەڵکی خۆی دەپارێزێ. ئەوان گەورە بیریان کردووتەوە و گەورە بوونە.\nپێویستە حکومەتی ئێمە لەسەر هەموو بازرگانێک ئەو خاڵە بسەپێنێ کە هەر خۆراکێک دەهێنێتە نێو هەرێمی کوردستان لەسەری نووسرابێ ئەم خوراکە چەند کالۆری تێدایە و بۆ تەندروستی چۆنە، لەگەڵ ئەمەش باشترین کۆنترۆڵی هەبێ. خەڵک لەم کارانەوە وا هەست دەکەن کە حکومەت گرنگی بە ژیانی ئەوان دەدات و بەمەش متمانە دەگەڕێتەوە.\nلە وڵاتی ئێمە تەنیا 10%ی خەڵک لە پلەی بەرپرسیارێتیدان، 90% ی خەڵک لەژێر حوکمی ئەو بەرپرسانەدان. نە داهێنانێک لەم وڵاتە هەیە، نە پشتبەخۆبەستن هەیە بۆ بەهێزکردنی پرسی ئابووری جگە لە نەوت! تەنانەت بە گوێرەی دوایین راپۆرتی بانکی نێودەوڵەتی 24%ی گەنجەکانی کوردستان بێکارن. ئەمە ژمارەیەکی زۆر ترسناکە. دەبێ ئەوانەی بەرپرسن، کار بۆ ئەم خەڵکە بدۆزنەوە، نەک بۆ کوڕەکانی خۆیان. لە چەند رۆژی رابردوودا تەنیا لە یەک شوێن 37 کەس دەستبەکاربوون کە زۆربەی ئەو کەسانەی لەوێ کاردەکەن دەوڵەمەند دەبن، زۆربەی زۆریان کوڕ و خزمی نزیکی بەرپرسەکانن و بەڵگەکەش لای من هەیە. دەبێ حکومەت قۆڵی بۆ هەڵماڵێ و بۆ ماوەیەک روو لە خەڵکی خۆیشی بکات.\nقسەیەک هەیە دەڵێ "هەموو شتێک رەنگە فرسەتی دووەمی هەبێ، تەنیا متمانە نەبێ".\nئه‌م وتاره له‌رۆژنامه‌ی روداو بڵاوكراوه‌ته‌وه\n1 پرۆژەکەی بەرهەم ساڵح دو ئیدارەیی لەکوردستان زیندو دەکاتەوە\n2 4 مانگ بەملیارێک دۆلار\n3 پارتی ناچارە رێگەی یەکەم هەڵبژێرێ\n4 نامەی بەرهەم ساڵح بۆ بارزانی


بەرشەلۆنە نرخی فرۆشتنی دێمبێلێی دیاری کردووە\nهەرچەندە بەرپرسانی یانەی بەرشەلۆنەی ئیسپانی رایانگەیاندبوو كە عوسمان دێمبێلێی ئەستێرەی لاوی فڕەنسی بۆ فرۆشتن نییە، بەڵام بەگوێرەی زانیارییەكان یانەكە ئامادەیە دەستبەداری بێت ئەگەر دەستەوارەیەكی گرانبەهای ئاراستە بكرێ.\nرۆژنامەی (ماركا)ی ئیسپانی ئاشكرای كرد: بەرپرسانی یانەی بەرشەلۆنە تا ئێستاش راڕان لەسەر مانەوە و رۆیشتنی دێمبێلێ لە ریزی یانەكەیان و بەهۆی ئەوەی وەرزی رابردوو نەیتوانی وەك پێویست ئاستێكی باش لەگەڵ یانەكە پێشكەش بكات.\nسەرچاوەكە جەختیشی كردەوە كە یانەكە ئامادەیە دەستبەرداری ئەم ئەستێرە لاوە تەمەن 21 ساڵییەی بێت ئەگەر دەستەوارەیەكی گرانبەهای بە بەهای 71 ملیۆن پاوەن پێشكەش بكرێ.\nئەمە لە كاتێكدایە كە یانەی بەرشەلۆنە چەند رۆژێك پێش ئێستا رایگەیاندبوو كە بەهیچ شێوەیەك بیر لە فرۆشتنی دێمبێلێ ناكەنەوە و ئەم یاریزانە لاوەیان وەك پڕۆژەی داهاتووی یانەكەیان داناوە.\nلای خۆیانەوە چەند یانەیەكی خولی نایابی ئینگلیزی و یانەی پاریس سان جێرمانی فڕەنسیش ئامادەیی خۆیان پێشاندابوو بۆ گرێبەستكردن لەگەڵ دێمبێلێ، بەڵام تا ئێستا هیچ یانەیەك بەفەرمی دەستەوارەی پێشكەش بە یانەی بەرشەلۆنە سەبارەت بە كڕینی ئەم ئەستێرەیە پێشكەش نەكردووە.\nجێی باسە یانەی بەرشەلۆنە لەم هاوینەدا گرێبەستی لەگەڵ مالكۆمی بەڕازیلی لە یانەی بۆردۆی فڕەنسی كردبوو كە لە هەمان شوێنی دێمبێلێ یاری دەكات و ئەمەش ئەوە دەگەیەنێ كە داهاتووی یاریزانە لاوە فڕەنسییەكە لە ریزی یانە كەتەلۆنییەكە لە مەترسیدایە.\nئه‌م بابه‌ته 1244 جار خوێنراوه‌ته‌وه\nلیستی گرانبەهاترین یاریزانەكانی تۆپی پێ لە مێژوودا


باسنیوز 12/11/2019 - 09:00 بڵاوکراوەتەوە لە ڕۆژهەڵاتی ناوەڕاست\nتەرمی دامەزرێنەری رێکخراوی کڵاو سپییەکانی سووریا لە شاری ئیستەنبوڵ دۆزرایەوە و پۆلیس و هاوسەرەکەی لێدوانی جیا دەدەن.\nبەرەبەیانی رۆژی دووشەممە 11-11-2019، تەرمی جێیمس لۆ موسۆریە، دامەزرێنەری کڵاو سپییەکانی سووریا لەبەردەم شوقەکەیدا لە ناوچەی بەی ئۆغڵو لە ناوەڕاستی ئیستەنبوڵ، دۆزرایەوە، کە ئاسەواری شکان بەسەر هەردوو لاقییەوە دیارە.\nجێیمس لۆ موسۆریە، بەڕێوەبەری رێکخراوی (مای دای رسکیو)ی بەریتانییە و دامەزرێنەری کڵاو سپییەکانە، کە وەک تیمی بەرگریی شارستانی لە ناوچەکانی ژێر دەسەڵاتی ئۆپۆزیسیۆنی سووریا بە هانای بریندار و لێقەوماوان دەچێت.\nسەرچاوەیەکی پۆلیس بە ئاژانسی (رۆیتەزر)ی راگەیاندووە، گومان دەکرێ لۆ موسۆریە بە خۆفڕێدان لە شوقەکەی، خۆی کوشتبێ.\nهاوسەری لۆ موسۆریە ناڕاستەوخۆ دەنگۆی خۆکۆشتن رەت دەکاتەوە و رایگەیاندووە، لەگەڵ هاوسەرەکەی کاتژمێر 4ـی بەرەبەیان حەبی خەوهێنەریان خواردووە و دواتر بە دەنگی دەرگا خەبەری بووتەوە، کە رووداوەکەیان پێ گەیاندووە.\nپێشتر وەزارەتی دەرەوەی رووسیا رایگەیاندبوو، جێیمس لۆ موسۆریە کارمەندی پێشووی دەزگای هەواڵگریی بەریتانیا بووە و پەیوەندیی لەگەڵ ”گرووپە تیرۆریستییەکان“ی سووریاوە هەیە.\nبەڤیدیۆ.. لەسەر شەقام دەستدرێژی دەکرێتە سەر ژنێک


ئاژانسی ده نگو باسی کوردستان: بەرەو ٨ى مارس، وەکو هەموو ساڵێک\nبەرەو ٨ى مارس، وەکو هەموو ساڵێک\nرۆژى جیهانى ژنان یاخود ٨ى مارس، ئەو رۆژەیە کە وەک رووداوێکى مێژوویى، سیاسى –سۆسیالیستى سەریهەڵدا. لە ٨ى مارسى ساڵى ١٨٥٧ ژنانى کرێکارى کارگەى رەستن و چنین، لەنیۆیۆرکى ئەمریکا، بۆ دەربڕینى نارەزایەتى هاتنە سەرشەقامەکانى ئەو وڵاتە و داواى زیادکردنىمووچە و کەمکردنى کاتی کارکردنیان کرد، بەڵام لە لایەن پۆلیسەوە هێرشیان کرایە سەر و توندوتیژییان بەرامبەر کرا. دواتر لەسەردمێکى نوێىی خەباتدا، واتە لە ساڵى ١٩٠٧ ژنان بۆبەدەستهێنانى مافە سیاسى و کۆمەڵایەتیەکانى خۆیان و بە بۆنەى پەنجاهەمین ساڵیادىرێپێوانەکەى ٨ى مارسى نیۆیۆرک، هاتنەوە سەرشەقامەکان و رێپێوانیان دەستپێکردەوە و تاوەکوبەدەستهێنانى مافە رەواکانى خۆیان بەردەوام بوون. دواجار لە ساڵى١٩٧٧دا، لە لایەن رێکخراوىنەتەوەیەکگرتووکانەوە رۆژى ٨ى مارس، بە فەرمی وەکو "رۆژى مافى ژن و ئاشتى نێودەوڵەتى"ناسرا.\nئەمڕۆ ٨ى مارس لە سەدەى دووهەمیدایە و وەک دەزانین، خەباتى ژنانى کورد هێشتا لە سەرەتای خۆی دایە و رێگایەکى یەکجار دوور و درێژی بۆ گەیشتن بە مافەکانی لەبەردەمدایە. ئەوەشدەگەرێتەوە بۆ نەبوونى میکانیزمى گونجاو و بیرۆکە بۆ بەرەوپێشچوونى ئەم خەباتە. سەرەڕاىهەبوونى ئەو هەموو رێکخراوە لەم هەرێمەدا، رۆژانە شاهیدى توندوتیژییەکی زۆر و ناڕەواین کە بەرامبەر بە ژنان دەکرێت و هیچ رێکخراوێکیش وەکو پێویست خۆى بەخاوەن ئەو بابەتە نازانێت. بۆ وێنەلە هەرێمی کورستان، رێکخراوەکانی ژنان، ئەگەر وارگە و هەفتەنامەیەکیان هەبێت، کە زمانحاڵىانە، لە چاو ئەو هەمۆ پێشێلکارییەی مافی ژنان، لە راست ئەو هەمۆ کوشتن و بڕینە، تەنیا وەکوو هەواڵ،ئاماژەیەکى بچوکى پێدەکەن و هیچی تر! بە بێ ئەوە بچنە سەرشەقامەکان، بە بێ ئەوەی داواىگەرانەوەى مافى ئەو قوربانییانە یان سزادانى بکوژان بکەن و به بێ ئەوەی بەدواداچوونی مافە ڕەواکانیان بکەن.\nلێرەدا هەست بەنامۆبوونى کارەکانیان دەکەم. هەست بەوەی کە ئەو رێکخراوانە هێشتا نەیانتوانیوەلەم چەند ساڵەى ئەزمونى کاریى خۆیاندا، میکانیزمێکى گونجاو بۆ کارەکانیان دابنێن و هەر بۆیەش شایەتی ئەوەین کە تا ئێستاش ئاماری کوشتن و توندوتیژى فیزیکى و دەروونى، ساڵانە روو لە زیادبوونە.بە ڕاى من، ئەگەر بێت و بەرێوەبەرانى ئەو رێکخراوانە بە عەقڵیەتى دیکتاتۆرییەوە لە خزمەتى بەرژەوەندى تاکەکەسى و حزبیدا بمێننەوە، وەزعەکە، لەوەی کە هەیە خراپتریش دەبێت.\nلە هەولێر ١٤ منداڵى کچ ئازارى جینسى دەدرێن و دەستدرێژییان دەکرێتە سەر، کەچیراگەیاندنەکان تەنها وەک هەواڵێکی ئاسایی بڵاوى دەکەنەوە و هیچی تر! رێکخراوەکانی ژنانیشلەوپەرى بێدەنگی و بێ هەڵوێستی دان! لە ناوجەرگەى ئەورووپا، سێ ژنى سیاسەتمەدارى کوردتیرۆر دەکرێن کەچى ژنان دیسان لەوپەرى بێدەنگیدا مانەوە، جگە لەوە ئاوارەکانى رۆژئاوا کە ئێستالەم هەرێمەدا دەژین و زۆرینەیان ژنان و کچانن، ئەم بەناو رێکخراوانەى ژنانم نەبینى هەر بۆدڵخۆشىش بووبێ سەردانیان بکەن و لە مەعانات و کێشەکانیان بکۆڵنەوە و بەشێک لە داواکارییەکانى جێبەجێ بکەن. لەو وەزعەدا، ئیتر نازانم بۆچى دروشمى "ئازادى ژن، ئازادىکۆمەڵگەیە" بەرزدەکەنەوە، لە کاتێکدا خۆیان هێشتا دیلى حزبەکانیانن.\nئەم نموونانە، تەنیا بەشێکى بچووکە لەو رووداوانەى کە بەرۆکى ئێمەى ژنان بەرنادات. ئێمە، وەکژنانى پارچەکانى ترى کوردستان، چاوەرێی بەهاناهاتنى ژنانى باشوورین، بەڵام بەداخەوە چهەنگاوێک لەو ئاراستەدا نابینین. لە روانگەى منى تاکەوە، هەندێک لە ژنانى ناو رێکخراوەکان، تەنهابەدواى ناو ناوبانگن و پارەى حیزب و رێکخراوەکان، کە بۆ یارمەتیدانى ژنى لێقەوماو وەریدەگرن، لەپێناو پەرژەوەندى خۆیاندا بەکارى دەهێنن.\nهیوادارم ٨ى مارسی ئەمساڵ، بە نەفەسێکى ژنانە و بێ جیاوازىدانان، ئەرکی سەرشانیان بەجێ بهێنن و چاوەڕوانییەکانى ژنانى پارچەکانى ترى کوردستانیش لەبەرچاو بگرن و پاڵپشتیان بن، وەکچۆن مێژووى خەباتى رزگارى خوازى ژنانیش سەلماندى کە سووربوونى ژنان لەسەر بەدەستهێنانىمافە رەواکانیان، ئەم رۆژە مێژووییەى درووستکرد کە ئەمرۆ هەموو ژنانى جیهانى کۆدەنگ کردوە.\nله لایه‌ن ئاژانسی ده نگو باسی کوردستان ajansknews kl. ۱۲/۱۴/۱۳۹۱ ۰۸:۵۰:۰۰ قبل‌ازظهر


ڕووسیا بنکەیەکی سەربازی نوێ لە سوریا دادەمەزرێنێت - هاوپەیمانی نیشتمانی\nوەزارەتی بەرگری ڕووسیا ڕایگەیاند، حکومەتی مۆسکۆ بنکەیەکی سەربازی نوێ لە شاری قامیشلۆ لە ڕۆژئاوای کوردستان دادەمزرێنێت.\nئەمڕۆ پێنجشەممە ١٤ی تشرینی دووەمی ٢٠١٩ لە ڕاگەیەنراوێکدا وەزارەتی بەرگری ڕووسیا ئاماژەی بەوەکردووە، حکومەتی مۆسکۆ بنکەیەکی سەربازی نوێ لە شاری قامیشلۆ لە ڕۆژئاوای کوردستان بەمەبەستی هاتوچۆکردنی فڕۆکەکانیان لە سوریا دادەمەزرێنێت،هاوکات دامەزراوەی موشەک هاوێژی زەمینی و ئاسمانی لەخۆ دەگرێت.\nلە راگەیەنراوەکەدا ئەوەشی خستۆتەڕوو، لە ئێستادا بەمەبەستی هاتوچۆکردنی فڕۆکەکانیان لە خاکی سوریا و دامەزراندنی موشەک هاوێژی زەمینی و ئاسمانی لەو بنکەیەدا، لەدەوروبەری بنکەکەدا سێ هێلی کۆپتەر بڵاوەیان پێکراوە.\nباسی لەوەشکردووە، چەندین سیستمی دیکەی دژە موشەک بۆ ڕووبەڕووبونەوەی هەر هێرشێک لەو بنکەیەدا دروسدەکرێت.\nبۆ ماوەی پێنج ساڵە بەپێی ڕاپۆڕتەکانی روویسا کە پێشکەشی حکومەتی سوریای کردووە، رووسیا هاوکارێکی باش بووە لە کۆنترۆڵکردنەوەی زۆرینەی خاکی سوریا لە دەست چەکدارانی داعش و چەکدارانی ئۆپۆزسیۆن.\nحکومەتی ڕووسیا و حکومەتی سوریا لە ساڵی ٢٠١٥ بەمەبەستی ئەوەی رووسیا بتوانێت بنکەی سەربازی بۆ هێزەکانی وڵاتەکەی لە خاکی سوریا دروستبکات هەر کات بییەوێت، ڕێککەوتنێکیان واژۆکردووە و بەپێی ئەو ڕێککەوتنە رووسیا بنکە نوێکەی لە سوریا دادەمەزرێنێت.


لێدوانی ویکیپیدیا:پرسگا - ویکیپیدیا، ئینسایکڵۆپیدیای ئازاد\nخشتە دروست کردن[دەستکاری]\nچۆن بتوانم خشتەی زانیاری دروست بکەم؟ Benar Ghazy (لێدوان) ٠٧:٠٠، ١٥ی ئازاری ٢٠١٨ (UTC)\nسڵاو بەڕێز @Benar Ghazy: بەخێربێیت! بۆ دروستکردنی خشتە دووگمەی پێشکەوتوو دابگرە پاشان کۆمەڵە ئایکۆنێکت بۆ زیاد دەبێت کە کۆتا ئایکۆن بۆ دروستکردنی خشتەیە پاش دیاریکردنی ڕیز و ستوونەکان و ھەڵبژاردنەکانی تر خشتەکەت بۆ دروست دەبێت. بەڵام تکایە پەڕەی وتووێژ شوێنی پرسیارکردن نییە بەڵکوو، دەبێت لە پەڕەی پرۆژەکە پرسیارەکەت بکەیت. سپاس. ⇐ئارام وتووێژ💭 ١٦:٠٥، ١٥ی ئازاری ٢٠١٨ (UTC)\nGrowth team is looking for your feedback and ideas[دەستکاری]\nOn behalf of the Growth team, Trizek (WMF) (talk) ١٧:٤١، ٢٧ی ئابی ٢٠١٨ (UTC)\nوەرگیراو لە «https://ckb.wikipedia.org/w/index.php?title=لێدوانی_ویکیپیدیا:پرسگا&oldid=706140»\nئەم پەڕەیە دواجار لە ٠٩:١٥ی ٨ی ئابی ٢٠٢٠ نوێ کراوەتەوە.


وتووێژ:ئایزک نیوتن - ویکیپیدیا، ئینسایکڵۆپیدیای ئازاد\nبەڕێزان، بەتایبەتی @Shushe.yu:، @Serchia: و دیکە کە بەم دواییە دەستکاری بابەتەکەتان کردوە. ناوەکە وەک ئەزانین لە عەرەبی ئیسحاق نیوتنە، لە ئینگلیزی /ˈaɪzək/ ـە بە IPA، ناوی دومیش دیارە کە "نیوتن"ە. بۆیە هەردوو ناوەکە هەڵەیە. بیکەین بە "ئایزەک نیوتن"؟ ئیتر ئەکرێ لەناو بابەتەکە شێوەکانی تری بنوسرێت. بەڕاستی ناوێکی گرنگە و شایانی کاتە. سوپاس.--هیوا (لێدوان) ٢١:١٤، ٢ی کانوونی دووەمی ٢٠١٧ (UTC)\nبۆ ناوەکەی دەبێتە ئایزک نەک ئایزەک. ئەگەر ئایزەک بێ ئەوە /njuːtən/یش دەبێتە نیووتەن! ھەروەھا بە IPA نیووتن ڕاستە نەم نیوتن. ناوەکە لەسەرتاوە بە ئیساک نیوتن دانرابوو دوایی کاک ئازا گواستوویەتیەوە. با ئەویش ئاگادار بێ. ھەروەھا گرنگە بزانین لە فیزیکدا بەڕاستی دەڵێن نیووتن یان نا؟ چون یەکەی نیووتن (N) لە فیزیکدا زۆر باوە.--چالاک وتووێژ ٢٢:١٥، ٢ی کانوونی دووەمی ٢٠١٧ (UTC)\nدەستخۆش کاکە @Calak:، بۆ ئیسحاق/ئایزک کێشەم نیە بۆ نیوتن، ئەوەنەی بەر گوێم ئەکەوێ، زیاتر ی درێژ ئەبێتەوە نەک وو، هەرچۆنێ بێ لە نیوتۆن باشترە، سوپاس --هیوا (لێدوان) ٢١:٤٨، ٤ی کانوونی دووەمی ٢٠١٧ (UTC)\nوشەی (نیوتن) لە باشوور باوە، ڕەنگە نیووتن دروستتر بێت. بە ڕای من ناوەکەی ھەر یەک وشە بێت، پێویست بە بەشی یەکەم ناکات، لەبەرەوەی زاناکە زۆر ناسراوە و لە کاتی ناوھێنانیش زیاتر ھەر دەڵێن نیووتن. سەرچیا — ٢٠:٠٤، ٢٢ی کانوونی دووەمی ٢٠١٧ (UTC)\nلە ھەموو ویکییەکانی تر ناوی بچووکی ھاتووە. با ھەر نیوتن بێ.--چالاک وتووێژ ١٢:١٨، ١ی شوباتی ٢٠١٧ (UTC)\nمن ئێستا دەستکاری 1 بەستەری دەرەکیی ئایزک نیوتنم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20160427130013/https://books.google.com/books?id=l2C3NV38tM0C&pg=PA24&dq=storer+intitle%3Aisaac+intitle%3Anewton&lr=&num=30&as_brr=0&as_pt=ALLTYPES بۆ http://books.google.com/books?id=l2C3NV38tM0C&pg=PA24&dq=storer+intitle%3Aisaac+intitle%3Anewton&lr=&num=30&as_brr=0&as_pt=ALLTYPES زیاد کرا\nکاتێکی شاد!—InternetArchiveBot (سکاڵاکردنی کێشە) ٢٠:٣٦، ١٢ی تشرینی یەکەمی ٢٠١٧ (UTC)\nئەرشیڤێکی نوێ https://archive.is/20120727003953/http://venn.lib.cam.ac.uk/cgi-bin/search.pl?sur=&suro=c&fir=&firo=c&cit=&cito=c&c=all&tex=RY644J&sye=&eye=&col=all&maxcount=50 بۆ http://venn.lib.cam.ac.uk/cgi-bin/search.pl?sur=&suro=c&fir=&firo=c&cit=&cito=c&c=all&tex=RY644J&sye=&eye=&col=all&maxcount=50 زیاد کرا\nکاتێکی شاد!—InternetArchiveBot (سکاڵاکردنی کێشە) ١٥:٢٨، ٩ی حوزەیرانی ٢٠١٨ (UTC)\nوەرگیراو لە «https://ckb.wikipedia.org/w/index.php?title=وتووێژ:ئایزک_نیوتن&oldid=575433»\nئەم پەڕەیە دواجار لە ١٥:٢٨ی ٩ی حوزەیرانی ٢٠١٨ نوێ کراوەتەوە.


1-ترسی خوای گەورەیان هەبێت.\n2-واز لە ناكۆكیی نێوانیان بێنن و سەرقاڵبن بە بانگەوازكردن بۆ مەنهەجی سەلەفی.\n3-شانبەشانی یەك وەڵامی لادانەكانی عەبدوللەتیف كوردی بدەنەوە و بۆ هەموو خەڵكی ڕوون بكەنەوە.\n4-نەرمی بنوێنن بەرامبەر ئەوانەی واز لە عەبدوللەتیف سەلەفی دەهێنن و هەڵە عەقیدەیی و مەنهەجییەكانی ئەوی بۆ ڕوون بكەنەوە״.\n# سەلەفی # باشوری کوردستان


یه‌كێتیى كه‌ى له گێژاوى به‌ستنى كۆنگره دێته ده‌ره‌وه؟ |\nHome بیروڕا یه‌كێتیى كه‌ى له گێژاوى به‌ستنى كۆنگره دێته ده‌ره‌وه؟\non: تشرینی دووه‌م 14, 2019 In: بیروڕا, ناوخۆییNo Comments\nكه‌م حزب هه‌یه له دونیادا به قه‌د یه‌كێتیى كه‌وتبێته به‌ر قه‌ده‌رێكى چاره‌نووسساز، به‌ڵام زۆربه‌ى جار بوێرانه توانیویه‌تى هه‌نگاو بنێ و خۆى ڕێك بخاته‌وه و به‌رگێكى نوێ بپۆشێته‌وه و دیسان به گوڕوتینێكى حزبییانه تواناكانى به گه‌ڕ بخاته‌وه. كه‌م حزب هه‌یه به قه‌د یه‌كێتیى قوربانیى دابێت و به ده‌یان و سه‌دان سه‌ركرده و كادرى به تواناى له ده‌ست دابێت، به‌ڵام هێشتا خۆی ڕاگرتووه. كه‌م حزب هه‌یه وه‌كو یه‌كێتیی كه‌وتبێته به‌ر نه‌شته‌ری دۆست و نه‌یارانى و به ڕاست و چه‌پ گورزى كوشنده‌یان لێ داوه، به‌ڵام له‌سه‌ر پێى خۆى وه‌ستاوه‌ته‌وه!\nپێویسته له‌م دۆخه‌ى ئێستاى یه‌كێتیى كۆنگره ببێته خاڵى وه‌رچه‌رخان و ئاڕاسته‌ى نوێبوونه‌وه و وریابوونه‌وه له‌سه‌ر ته‌واوى ئاسته‌كان و ببێته كۆنگره‌ى گه‌شه‌پێدانى (ى. ن. ك) به ئه‌نجامدانى چاكسازیی ناو ڕیزه‌كان و بنبڕكردنى یه‌كجاره‌كیی دیارده‌ى ته‌كەتول و ده‌سته‌گه‌رى، چه‌سپاندنى یه‌كێتیى ڕیزه‌كانى یه‌كێتیى له‌سه‌ر بنه‌ماى سه‌ره‌تاكانى سیاسى و ڕێكخراوه‌یى و ئایدیۆلۆژى.\nیه‌كێتیى نیشتیمانى له ڕابردوو و ئێستاش حزبێك بووه له سه‌رجه‌م بواره‌كاندا ڕۆڵ و كاریگه‌ریى یه‌كجار گرنگى هه‌بووه (خه‌باتى كوردایه‌تى، هاوپه‌یمانیی كوردستانى، داڕشتنى ده‌ستوورى عێراق، چه‌سپاندنى دیموكراسی و ڕه‌وتى دیموكراتى)، به جۆرێك كه زۆر جار بووەته هه‌وێنى درووستبوونى هاوپه‌یمانێتییە‌كان له كوردستان و عێراقیش به گشتى.\nبه‌ڵام گرفته ناوخۆییه‌كانی ئه‌م هێزه گه‌یشتووەته ئاستێك كه چاره‌نووسى یه‌كێتیى ده‌خاته مه‌ترسییه‌كى یه‌كجار گه‌وره و كاریگه‌رییه‌كى سلبیشى كردووەته سه‌ر ڕێڕه‌وى حزب و گه‌شه‌سه‌ندنى. وای كردووه وه‌كو پێویست نه‌توانێ به ڕۆڵى خۆى هه‌ستێت له ناو هه‌م حزب و هه‌م حكومه‌تیش. به‌رده‌وامێتیى قه‌یرانه‌كان به‌بێ دۆزینه‌وه‌ى چاره‌سه‌رێكى بنه‌ڕه‌تى دواجار ڕه‌نگه ببێته هۆى له‌یه‌كترازانى زیاتر. ده‌ربازكردنى یه‌كێتیى له‌م دۆخه‌ى ئێستا پێویستى به شۆڕشێكى ته‌نزیمى و كولتوورى هه‌یه و ده‌بێت له بناغه‌وه هه‌یكەلى حزب ڕێك بخرێته‌وه. چه‌نده زووه هه‌نگاوه‌كانى به‌ره‌و چاكسازى و ڕیفۆرم بهاوێژرێن. نابێت چیتر چاره‌نووسى یه‌كێتیی بكه‌وێته به‌ر مه‌ترسى و له‌تبوون. چونكه كوردستان و عێراق و ناوچه‌كه‌ش به گشتى به‌ره‌و گۆڕانكاریى گه‌وره ده‌ڕۆن. نابێت یه‌كێتیى چیتر سه‌رقاڵ بێت به كێشه ناوخۆییه‌كانى و پێگه و ڕۆڵ و پارسه‌نگى خۆى له كایه سیاسییه‌كانى هه‌رێم له ده‌ست بدات. چونكه درێژه‌دان به‌و قه‌یرانانه و نه‌هاتنه ده‌ر له گێژاوى ململانێ و كێشمه‌كێشمه‌كان ده‌بێته هۆى بێئاگایى و درووستبوونى جۆرێك له په‌راوێزخستنى ئه‌و حزبه له گۆڕه‌پانى سیاسى و حکومڕانیدا.\nڕه‌نگه كۆنگره ئه‌و گۆچانه سیحراوییه نه‌بێت كه هه‌موان هیوا و ئاواتى گه‌وره‌مان له‌سه‌ر هه‌ڵچنیوه، به‌وه‌ى كه یه‌كێتیى بتوانێ به به‌ستنى كۆنگره سه‌رتاپاى هه‌یكه‌لى خۆى بگۆڕێت و دووباره وای كردووه زۆربه‌ى كادران تروسكایى ته‌نیا له به‌ستنى كۆنگره‌دا ببینن. چونكه له ماوه‌ى ڕابردوودا به ده‌یان پڕۆژه پێشكه‌شى مه‌كته‌بى سیاسى و سه‌ركردایه‌تى كراون بۆ چاره‌سه‌ر و خۆڕێكخستنه‌وه، به‌ڵام هیچیان ئاوڕیان لێ نه‌دراوه‌ته‌وه. بگره زۆر جاریش دژایه‌تى كراون. له لایه‌كى تریشه‌وه چه‌ندین ڕا و بۆچوونى جیاواز له ناو حزبدا درووست بوون و هه‌میشه پرسیارى ئه‌وه ده‌كرێت: ئایا زه‌مینه له باره بۆ ئه‌نجامدانى كۆنگره؟ ئایا یه‌كێتیى ناكه‌وێته به‌ر نه‌شته‌رى پارچه‌پارچه‌بوونى زیاتر و له‌یه‌كترازان؟ چونكه ترسى قه‌به‌كردنى پێكهاته و ڕێكخستنى حزبییش له ئارادایه. به‌ڵام هه‌نگاونان بۆ به‌ستنى كۆنگره له كاتى خۆیدا و درووستبوونى هاوده‌نگییه‌ك له‌م باره‌یه‌وه، خۆى له خۆیدا هه‌نگاونانه به‌ره‌و چاكسازى و يیفۆرم له ناو حزب. گوێگرتن له كادر و به‌هه‌ندوه‌رگرتنى ڕا و بۆچوونیان، یه‌كێكه له سیما هه‌ره جوانه‌كانى دیموكراسییه‌ت له ناو هه‌ر حزبێك بیه‌وێت به‌ره‌وپێشه‌وه بچێت و پارێزگارى له پێگه و ناوه‌ندییه‌ت و جه‌ماوه‌ری خۆى بكات. هاتنه‌ده‌ر له گێژاوى كۆنگره پێویستى به ئیراده‌یه‌كى به‌هێز هه‌یه. بڕیاردان له‌م باره‌یه‌وه زۆر گرنگه بۆ ئه‌و دۆخه هه‌ستیاره‌ى حزب تێی كه‌وتووه.\nژاپۆن داوا له پێشمه‌رگه ده‌كات ڕۆژنامه‌نوسێكی ئازاد بكات


ئانیسا جەعفەری‌مێهر، لە شاری شاباد دەسبەسەر کرا\n10:22 - 4 سەرماوەز 2720\nڕۆژی دووشەممە ٣ی سەرماوەز، چالاکێکی فەرهەنگی بە ناوی "ئانیسا جەعفەری مێهر" تەمەن ٢٧ ساڵ، لەلایەن هێزە ئەمنییەتییەکانەوە لە شاری شاباد سەر بە پارێزگای کرماشان دەسبەسەر کرا و بۆ شوێنێکی نادیار ڕاگوێزرا.\nهێزە ئەمنییەتییەکان بەبێ بەڵگەی یاسایی هێرشیان کردووەتە سەر ماڵی ئەو چالاکە فەرهەنگییە و دەستیان بە پشکنینی ماڵەکەی کردووە.\nکەرەستەی کەسیی ئەو چالاکە فەرهەنگییە وەکوو، لەپ‌تاپ، موبایل و هەندێک کەرەستەی دیکە، لەلایەن هێزە ئەمنییەتییەکانەوە دەستی بە سەرداگیراوە.\nڕۆژی سێشەممە ٢٦ی سەرماوەزی ساڵی ٩٨، هێزە ئەمنییەتییەکان ئەو چالاکە فەرهەنگییە کوردەیان لە شاری شاباد دەسبەسەر کرد.\n"ئانیسا جەعفەری مێهر"، خوێندکاری قۆناغی کارناسیی باڵای بەشی زمانناسیی زانکۆی کوردستانه.\nهەتا کاتی بڵابوونەوەی ئەم هەواڵە، لە هۆکاری دەسبەسەرکردن و شوێنی ڕاگیرانی ئەو چالاکە فەرهەنگییە، هیچ زانیارییەک لە بەردەستدا، نییە.